ڕۆحانی: شانازی دەکەین بە موشەکی بەرگریکارانەو زانستیی خۆمان - SAHAR KURDISH (Sorani)\nڕۆحانی: شانازی دەکەین بە موشەکی بەرگریکارانەو زانستیی خۆمان\nJan 10, 2019 13:22 Asia/Tehran\nسەرۆک کۆماری ئێرانی ئیسلامی وتی: موشەک ئەمڕۆکە ئامێرێکی بەرگریکارانەیە بۆ ئێران و گەلی ئێمەو شانازیی پێوە دەکەین.\nحەسەن ڕۆحانی سەرۆک کۆماری ئێرانی ئیسلامی ڕۆژی پێنج شەممە لە ئاھەنگی دووھەمین ساڵگەڕی کۆچی دوایی ئایەتوڵڵا ھاشمیی ڕەفسەنجانی سەرۆکی کۆچکردووی کۆگەی دیاری کردنی بەرژەوەندییەکانی نیزامی ئیسلامیی ئێران لە تاران دا وتیشی: لە ماوەی حەوتەکانی داھاتوو بە موشەکە خۆماڵییەکانی ئێران دوو سەتەلایتی تازە بەرەو گەردوون دەنێرین.\nحەسەن ڕۆحانی سەرۆک کۆماری ئێرانی ئیسلامی ھەروەھا وتی: گەلی ئێران بەو ڕێککەوتنەی بەرجام کارێکی گەورەی کرد و ئەم ڕێککەوتنە توانی لە ڕۆژێکدا شەش بڕیارنامەی ئەنجومەنی ئاسایشتی ڕێکخراوەی نەتەوەکان دژی ئێران پوچەڵ کاتەوە.\nڕۆحانی لە درێژەی لێدوانەکەی دا بە دەربڕینی ئەمەی کە شەڕی داسەپاوی دژی ئێران تەنیا بۆ داگیرکردنی سەرزەوین و شەڕی سەربازی نەبوو، وتیشی: ئامانجی گرینگی دوژمنانی شۆڕشی ئیسلامی لە داسەپاندنی شەڕ بە سەر گەلی ئێراندا، لەنێو بردنی دەرفەتەکانی بە جیھانی کرانی ئەم شۆڕشە بوو.\nبەڕێزی ئاماژەی کردە ھێزی بەرگریکارانەو تەکنیکیی ئەمڕۆی ئێرنیش و وتی: دوژمن بە ھەموو توانایەکەوە بۆ سەپاندنی گوشاری سیاسی و ئابووری دژی ئێران ھاتووەتە مەیدانەوە کە بە دڵنیاییەوە بە یەکگرتن و یەکانگیر بوون و دان بەخۆدا گرتن دەشێ ڕێبازی شۆڕشی ئیسلامی بپارێزرێت و بەردەوام بکرێت.\nحەسەن ڕۆحانی سەرۆک کۆماری ئێرانی ئیسلامی ھەروەھا سەربەرزیی حکومەت و ئێرانی شکۆمەندی وەک ئاواتی ئایەتوڵڵا ھاشمیی ڕەفسەنجانی باس کردو وێڕای پێداگرتن لە سەر ئەمەی کە گەلی ئێران ئەم ئامانجە پێ و شوێن دەگرن وتیشی: ناوی ھاشمیی ڕەفسەنجانی لەگەڵ سەربەرزیی ئێرندا موتوربە کراوە.\nئایەتوڵڵا ھاشمیی ڕەفسەنجانی سەرۆکی پێشووتری کۆگەی دیاری کردنی بەرژەوەندییەکانی نیزامی ئیسلامیی ئێران ١٩ی بەفرانباری ساڵی ١٣٩٥ ڕێککەوتی ھەشتەمی ژانویەی ٢٠١٧ لە بەر نەخۆشیی دڵ لە تاراندا کۆچی دوایی کرد.


ئێمە لە ڕەخنە ئەترسین یان لە ڕەخنەگر – Denegkan\nئێمە لە ڕەخنە ئەترسین یان لە ڕەخنەگر\nbyشاخه‌وان سدیق\tSeptember 26, 2008\tئەدەب\n(دەق ئەگەر نەخوێنرێتەوە جگە لە چەند دێڕێكى نوسراوى سەر وەرەقە زیاتر، هیچى ترنیە )……. (سارتەر)\nهەمیشە لە دنیاى ڕۆشنبیرى ئێمەدا قسەو باسێكى زۆر دەربارەى بۆشاییەكى گەورە دەكرێت كە ئەویش نە بوونى ڕەخنە یە دەربارەى كارە ئەدەبى و هونەریەكان بە مانایەى تیۆریزە نەكردنى ئەوكارانەى كە ڕۆژانە لێرەو لەوآ دەكرێن كە ئەمەش بوەتەهۆى دروست بوونى ساردو سڕى لەناو بوارى ڕۆشنبیرى ئێمە، بۆیە دەبینین چەندین دەق و چەندین كارى هونەرى ڕۆژانە دەنوسرێن و پیشان ئەدرێن كەچى تەنها یەك دێڕ دەربارەى ئەم كارانە نەلێرە ونە لەوێ نانوسرێت و ناوترێت كە ئەمەش پەلكێشى بەردەم پرسیارێكى جدیمان ئەكاتەوەكە ئایا ئێمە ڕەخنەگرمان نیە یان بابەت گەلێكمان نیە كەشیاوى خوێنەوەو ڕەخنەگرتن بێت ؟ كە وەڵامى پرسیارەكەشمان خۆى لە چەند لایەنێكدا دەبینێتەوە و لەناوخۆیدا دیسانەوەبواریًكى كەدەكاتەوە كە ئایا ئەگەر ئێمە ڕەخنەگرمان نیە ئەى ئەو هەموو نوسینە چیە لە رۆِژنامەكانى ئیَِمەدا دەنوسرێت، ئەگەریش هەمانە بۆ ئەوەندە بێباكن دەربارەى ئەو هەموونوسین و كارە خراپانەى كەدەكرێن . ئایا ئەو نوسینانەى كە دەربارەى كارەكان دەنوسرێن تاچەند مەرج ویاساكانى ڕەخنەیان تێدایە ؟ ئایا مەرجە كەسى نوسەر دەرچووى ئەكادمیایەكى ڕەخنەیى بێت یاخود هەموو كەسێكى شارەزا لە بوارەكەى خۆیا دەتوانێت ڕەخنەبگرێت ؟ ئێمە دەبێت هەموو ئەونوسینانەى كە چەند ساڵێكە لاپەڕەى ڕۆژنامەكانیان پڕكردۆتەوە بخوێنینەوەو بز انین تاچەند ئەم نوسینانە مەرجەكانى نوسینیان تیایە لەسەر مەزاجى شەخسى نوسراون و دوورن لە ڕڤەكردنى نوین و تەنها ئامانج لێیان یان موجامەلە كردنى خاوەنەكانیانە یان شكاندن وسوكایەتى پێكردنیان ، چونكەم من بۆ خۆم چەندین كەسم بینوە پێش ئەوەى نوسینەكە بنوسێت خۆى ئامادەكردوە پەیوەندیە شەخسیەكانى لەگەڵ هاوڕێكەیدا كەخاوەنى كارەكەیە نەمێنێت ، چونكە دڵنیایە لەوەى كە هاوڕێكەى ئەو شتانەى پێ قبوڵ ناكرێت و گەر موجامەلەى خۆى وكارەكەى نەكردبێت ئەوا هەموو ژیانى لە بەرچاو ڕەش دەبێت ئیتر نەك حساب بۆ نوسینى هاوڕێكەى ناكات واى لێدێت هەموو پەیوەندیە تایبەتیەكانى خۆشى لەگەڵدا كۆتایى پێدێنێت لە كاتێكا لە دنیاداو لەهەموو بوارەكانى ئەدەب و هونەر دا زیندوێتى هەمیشە لاى ئەو بابەتانە بوە كە زیاد لە جارێك و دوان و سیان خوێنراونەتەوە و شرۆڤە كراون تۆبڵێت ئەگەر بەرهەمەكانى دانتى و شكسپیر ڕەخنەیان لێنەگیرایەو نەخوێنرانایەتەوە ئەوا بەنەمرى بمانایەتەوە (مۆنالیزا) گەر بەوردى شیكار نەكرایە تابلۆیەكى سادە زیاتر چیتر ئەبوو گەر خوێنەوەى قوڵ نەبێت كێ لە نهێنى هێڵەكانى ڤانكوخ تێدەگەشت ؟كێ بۆدلێرو ڕامبۆو لۆركاى ئەناسى . چونكە دەق بەببآ خوێنەوە نوسراوێكى مردوى یەك واتایە وكارى هونەریش چ مانایەكى دەبێت مرۆڤ دەبێت لەناو نوسراوەكاندا بەدواى زیاتر لەواتایە بگەڕێت و زیاتر لەبینینێك بگەرێت چونكە وەك (درێدا) دەڵێت: زمان ئەوەیە كە تێگەیشتنمان بۆ دنیا لا دروست ئەكات : كەواتە دەبێت زمان شرۆڤە بكرێت شیبكرێتەوە و هەموو دال و مەدلولەكانى بخوێنرێنەوەو نهێنیەكانى ئاشكرابكرێت ، هەرئەمەشە نەمرى بەو نوسین وكارە هونەریە دەبەخشێت لە ئایندەدا، بەڵام بەداخەوە لاى ئێمە نەك گرنگى بەم بوارە نادرێت بگرە زۆر خراب تەماشا ئەكرێت و ڕەفتارى لەگەڵ دەكرێت چونكە نوسەرێك بۆ خوێنەوەى دەقێك بێشك توشى گرفت دەبێت و كۆمەڵێكى ئیمتیازى تایبەتى خۆى لە دەست ئەدات بۆیە دەبینیت چەندین ساڵە دنیاى ڕۆشنبیرى ئێمە نەك نەى توانیوە نوسینى باش و كارى باش لەیەكتر جیابكاتەوە نەى توانیوە تەنها یەك شارەزا لە بوارى ڕەخندا دروستكات كە بێلایەنانەو وەك خۆى دەق وكارەكان بخوێنێتەوەو نهێنى پشت دێڕەكانى بۆ خوێنەر ڕون و ئاشكراكات كە بەبڕواى من هەر ئەەشە واى كردوە كە ساردو سڕترین بوار كە هیچ قسەوباسێك دروست ناكات و تەنها یەك ووشە دواى خۆى بە جێنایەڵێت دنیاى هونەرى و ئەدەبى ئێمەیە هەر ئەمەشە ئەو بێسەرو بەریەى دروستكردوە كە هەركەس بۆ خۆى نوسەرو هەمووشتێكى تریشەو كەسیش ناتوانێت جگە لە موجامەلە پێى بڵێت بەڕێز ئەوەى تۆ نوسیوتە وئەوەى تۆ كردوتە هیچ نیە جگە لە بێڕێزى كردن بە ئەدەب و هونەرو هەوڵ بدە لێرەدا بوەستە چونكە (ئەدۆنیس )واتەنى: ئەگەر كارى نوسین لە كۆندا دروست كردنى مانا بووبێت ئەوا لە نوسینى ئێستادا دەبێت ئەو مانایانە كەشف بكرێن و بخوێنرێنەوە: بۆیە بەبڕواى من ئیتر كاتى ئەوەهاتوە ڕۆشنبیرى ئێمە واز لەو خەرەزە تایبەتیانەى خۆى بێنێت كە پاش نوسینێك دەربارەى كارێكى دەنوسرێت و بەس چاوەڕێى پیا هەڵدان و موجامەلە بن دەنا بەو دەردە دەڕۆین كە ئەگەربمانەوێت تەنها نوسینێك دەربارەى هونەرو ئەدەب لە ساڵانى ڕابردوودا بخوێنینەوە دەستەو وەستان بێئومێد ئەبین و هیچ زانیاریەكمان دەست ناكەوێت .وە حەقە نوسەرانى تایبەتى ئەوبوارەش كەمێك ورتر ببینن و بخوێنەوەو واز لە مەزاجى تاكە كەسى بێنن و ڕەخنە لە پێناوى ڕەخنەدا بگرن و بنوسن تا هەموومان بنەمایەك بۆ ڕخنەى جدى ئەدەب و هونەر دروست دەكەین\nPrevious زه‌رده‌په‌ڕ و کازیوه\nNext ئه‌گه‌ر سیناریۆ نه‌بیت……مه‌هدی کاوانی


لاهور شێخ جەنگی و مەزڵوم کۆبانی تاوتوێ گۆڕانکارییەکانی ناوچەکە دەکەن - هيوای کۆرد\nگرێ سپی ، لە هێرشێکی چەکداریدا 6 کەس کوژران 56 خوله‌ك ago\nHome هەواڵ ڕۆژهەڵاتی ناوەڕاست لاهور شێخ جەنگی و مەزڵوم کۆبانی تاوتوێ گۆڕانکارییەکانی ناوچەکە دەکەن\nفەرماندەی گشتی هێزەکانی سوریای دیموکرات(هەسەدە) و هاوسەرۆکی یەکێتی نیشتیمانی کوردستان دۆخی ناوچەکە و یەکدەنگی کورد لە رۆژئاڤای کوردستان تاوتوێ دەکەن و هەسەدە سوپاسی پشتیوانیە بەردەوامەکانی یەکێتی بۆ شۆڕشی کورد و ئیدارەی خۆسەری رۆژئاڤا دەکات.\nمەزڵوم کۆبانی، فەرماندەی گشتی هێزەکانی سوریای دیموکرات(هەسەدە) لە پەرەی فەرمی خۆی لە تویتەر رایگەیاند، “گفتوگۆیەکی برایانەمان لەگەڵ لاهور تاڵەبانی، هاوسەرۆکی یەکێتی نیشتیمانی کوردستان لەسەر گۆڕانکارییەکانی ناوچەکە، دۆخی باکور و رۆژهەڵاتی سوریا و پرسی دیالۆگی كورد کردوە”.\nفەرماندەی هەسەدە سوپاسی هەردو هاوسەرۆکانی یەکێتی بافڵ تاڵەبانی و لاهور شێخ جەنگیش دەکات کە لەسەرەتاوە “پشتیوانی دیالۆگی یەکڕیزی كورد و شۆڕشی رۆژئاڤا بون”.\nTags: لاهور شێخ جەنگیمەزڵوم کۆبانیهەسەدەیەکێتی\n“کاراترین رێگا بۆ رزگارکردنی گیانی توشبوانی کۆرۆنا دابینکردنی ئۆکسجینە”


سپاس و پێزانینی کۆمیسیۆنی تەشکیلاتی حیزبی دێموکراتی کوردستان پێوەندیدار بە چالاکییەکانی تایبەت بە یادی سی ساڵەی تێرۆری دوکتور قاسملوو 15 / 7 / 2019\nپانتایی کار و چالاکییەکانی پێوەندیدار بە یادی سی ساڵەی تێرۆری شەهید دوکتور قاسملوو، بۆ جارێکی دیکە و بەهێزتر لە هەمیشە ئەو ڕاستییەی سەلماند کە ڕێژیمی کۆماری ئیسلامی چ هەڵەیەکی گەورەی کرد کە پێی وابوو بە تێرۆری رێبەرانی کورد دەتوانێ کۆتایی بە بزووتنەوەی مافخوازانەی خەڵکی کوردستان بێنێ. لە سی ساڵەی ئەم یادەدا ڕێبوارانی رێگای شەهید دوکتور قاسملوو لە ئاستێکی بەرێنی بێ‌وێنەدا لەنێوخۆ و دەرەوەی وڵات سەلماندیان، درێژەدەرێ ڕاستەقینەی ڕێگای شەهیدانن و هاوکات لە گەڵ ڕێزگرتن لە ڕێبەران و کەسایەتییەکانی گەل، کردەوە تێرۆریستییەکانی کۆماری ئیسلامی ئێرانیش لە بیر ناکەن.\nلە سی ساڵەی تێرۆری ڤییەندا چالاکان و تێکۆشەرانی سەر بە حیزبی دێموکرات لە نێوخۆی وڵات هەر لە لوڕستانەوە تا ورمێ بە بڵاوکردنەوەی وێنەی شەهید دوکتور قاسملوو و تراکتەکانی تایبەت بەم یادە و نووسینی درووشمەکانی هەڵگری پەیامی ڕیزگرتن لە یادی دوکتور قاسملوو و مەحکوومیەتی تیرۆریزمی دەوڵەتیی کۆماری ئیسلامی ئێران، حەماسەیەکی بێ‌وێنەیان خوڵقاند. لەم پێوەندییەدا ئەندامانی و لایەنگرانی حیزب لە سەر داوای کەمپەینی “پێکەوە بەرەو یادی ٢٢ی پووشپەڕ”، بە شێوەی جۆراوجۆر لە ڕەنگی شین کەڵکیان وەرگرت و پەیامی یەکبوون و یەکگرتووییان بڵاوکردوە. دانانی وێنەی شەهید دوکتور قاسملوو و داگیرسانی مۆم، بەشێک لە کارە سەمبولیکەکانی دیکەی خەڵکی کوردستان لەم یادەدا بوو.\nئەمساڵ لە کردەوەیەکی ڕچەشکێنانەدا کەسایەتییە سیاسی، ئەدەبی و هونەرییەکانی نێوخۆی وڵات بە دانانی پۆستی جۆراوجۆر و بەرهەمەکانیان لە توڕە کۆمەڵایەتییەکاندا، گوڕ و تینێکی دیکەیان بەم یادە بەخشی. لەم پێوەندییەدا بە سەدان کەس لە کەسایەتییەکانی کورد لە شار و ناوچە جۆراوجۆرەکانی کوردستان بە بێ ترس لە دەسەڵاتی سەرکوتکەر، بۆ یەکەمجار ئەم ڕچەشکێنیەیان کرد و ڕاشکاوانە بە ناوی خۆیانەوە ڕێزیان لە یاد و ناوی رێبەری ناوداری کورد دوکتور قاسملوو گرت.\nلە دەرەوەی وڵات، کوردانی تاراوگە و ئەویندارانی ڕیبازی شەهید دوکتور قاسملوو لە چەند شوێنێکی وەک؛ گۆڕستانی پڕلاشێز، ڤییەن و بروکسێل و.. ئاکسیۆن و کۆبوونەوەی بەرینیان وەرێخست و وێڕای بەرزڕاگرتنی بیر و ئەندیشەکانی شەهید دوکتور قاسملوو، جارێکی دیکە و لە ئاستێکی بەرین دا سەرنجی وڵاتان و کۆڕوکۆمەڵە نێونەتەوەییەکانیان بۆ تێرۆری ڤییەن و تێرۆریزمی دەوڵەتیی کۆماری ئیسلامی ئێران ڕاکێشا. لەم کۆبوونەوانەدا کە یەک ڕەنگ و یەک دەنگ بوون، رۆڵی ئۆڕگان و کۆمیتە و ئەندامانی سەر بە تەشکیلات و رێکخستنی حیزبی دێموکرات جێی سەرنج بوو.\nهاوکات لە گەڵ ئەم کاروچالاکییە بێ‌وێنانە، کۆماری ئیسلامی ئێران وێڕای بە ئەمنیەتیکردنی سەرجەم شار و ناوچەکانی کوردستان بە مەبەستی پێشگیری لە بەڕێوەچوونی چالاکیی تێکۆشەرانی دێموکرات لە نێوخۆی وڵات کە بە خۆشیەوە تیایدا سەرکەوتوو نەبوو، تۆپخانەکانی سپای پاسداران بۆ ماوەی چەند ڕۆژ بە بیانووی بوونی بنکە و بارەگای حیزبەکانی رۆژهەڵاتی کوردستان، هێرشیان کردە سەر ناوچە سنوورییەکانی بناری هەڵگوورد و کێلەشین و بە خەستی بووردمانی کردن. لەم پێوەندییەدا لە گەڵ ئەوەیکە زەرەر و زیانێکی زۆری مادی بەر دانیشوانی ئەو سنوورانە لە دیوی باشووری کوردستان کەوت و چەند کەسێکش شەهید و بریندار بوون، پێشمەرگە چاونەترسەکانی کوردستان لە چیا سەرکەشەکاندا مانەوە و ڕۆژانێکی پڕ لە ئیمان بە ڕێبازی سەخت و دژواری خەبات بۆ ڕزگاریی خاک و خەڵکەکەیان تەجرووبە کردەوە.\nکۆمیسیۆنی تەشکیلاتی حیزبی دێموکراتی کوردستان بەم بۆنەوە سپاس و پێزانینی خۆی پێشکەش بە: کۆمەڵانی خەڵکی کوردستان، تێکۆشەران و ئەندامانی ئەرکوەخۆگری حیزب لە نێوخۆی وڵات، چالاکان و کەسایەتییەکانی نێوخۆ و رێکخراوە مەدەنییەکان، کوردانی تاراوگە، ئەندامانی حیزب لە دەرەوەی وڵات و پێشمەرگەکانی کورستان دەکات و بۆ جارێکی دیکە بە دەنگێکی بەرز ئافەرینیان پێ دەڵێ.\nئافەرین بۆ هەموو ئێوە کە سەلماندتان،”قاسملوو هەمیشە لە ڕێبازیدا زیندووە”.\n٢٤ی پووشپەڕی ١٣٩٨ی هەتاوی


هاووڵاتییەکی خەڵکی ورمێ بە ناوی "حەمید عەبدی" لەلایەن دادگای ئینقلابی ئەو شارەوە بە ١٥ ساڵ زیندانیی تەعزیری مەحکووم کرا.\nبەپێی ڕاپۆرتی هەواڵدەریی "هێرانا" ئەو حوکمە کۆتاییەکانی مانگی پووشپەڕی ئەمساڵ، بەو هاووڵاتییە ڕاگەیەندراوە و ئەو حوکمە لەلایەن لقی ٢ی دادگای ئینقلابی ورمێ بە سەرۆکایەتیی دادوەر "عەلی شێخلوو" بەسەر ناوبراودا سەپاوە.\n"حەمید عەبدی" بە تۆمەتی هەوڵدان دژی تەناهیی نەتەوەیی لە ڕێگای ئەندامبوون و هاوکاری لەگەڵ یەکێک لە حیزبە کوردییەکانی دژبەری حکوومەتی ئێران، بە ١٥ ساڵ زیندانیی تەعزیری مەحکووم کراوە.\n"هێرانا" لەو ڕاپۆرتەیدا ئەوەش دەخاتە ڕوو کە "حەمید عەبدی" پایتزی ساڵی ٩٨ لەلایەن هێزە ئەمنییەتییەکانەوە دەسبەسەر کراوە و مانگی بەفرانباری هەمان ساڵ، پاش تەواو بوونی ماوەی لێپرسینەوەکەی بە دانانی بارمتە بە شێوەی کاتی هەتا کاتی دادگاییەکەی ئازاد کرابوو.\nبەپێی ئەو ڕاپۆرتە، "حەمید عەبدی" مانگی بانەمەڕی ئەمساڵ دەسبەسەر کراوە و دوای ماوەیەک بۆ زیندانی ورمێ ڕاگوێزراوە و لەو کاتەوە هەتا ئێستا لە بەندی ١_٢ ئەو زیندانەدایە.\n"حەمید عەبدی" تەمەن ٤٠ ساڵ و خێزاندارە.


فەرمانی دەستگیركردن بۆ فەرماندەی پۆلیسی فیدڕاڵی عیراق دەردەچێت – تۆڕی میدیایی خەڵک\nفەرمانی دەستگیركردن بۆ فەرماندەی پۆلیسی فیدڕاڵی عیراق دەردەچێت\n2018/09/12 - 6:12 PM\nوەزارەتی ناوخۆی عیراق، فەرمانی دەستگیركردن بۆ فەریق ڕائید جەودەت شاكر فەرتوسی، فەرماندەی پۆلیسی فیدڕاڵی دەردەكات.\nبەپێی ژمارەیەك بەڵگەنامە، كە لەلایەن ماڵپەڕی (بەغداد نیوز)ی عیراقییەوە خراوەتەڕوو، وەزارەتی ناوخۆی عیراق، فەرمانی دەستگیركردنی بۆ فەریق ڕائید جەودەت شاكر فەرتوسی، فەرماندەی پۆلیسی فیدڕاڵی دەركردووە و یەكێك لە هۆكارەكانی دەرچوونی فەرمانەكەش وەك لە بەڵگەنامەكاندا ئاماژەی پێكراوە، پەیوەندی بە دزییەوە هەیە.\nلە بەڵگەنامەیەكیشدا، كە لەلایەن نوسینگەی وەزیری ناوخۆی عیراقەوە دەرچووە، 14 یاداشتی دەستگیركردن لەخۆدەگرێت، كە لە دژی فەریق ڕائید جەودەت شاكر فەرتوسی، فەرماندەی پۆلیسی فیدراڵی، دەرچووە.\nلە بەڵگەنامەیەكی تری یاداشتی دەستگیركردن، تۆمەتی دزیكردن ڕووبەڕووی رائید شاكر جەودەت كراوەتەوە.\nلێپرسراوی دەزگای هەڵبژاردنی یەكێتی پەیامێكی بڵاوكردەوە\nحزبی دیموكرات هۆكاری هێرشەكانی ئێران ئاشكرا دەكات


سەرۆكی ئەمریكا بڕیارنامەی سنوورداركردنی گەشتكردنی بۆ ئەمریكا واژووكرد\nسه‌رۆكی ئه‌مریكا، ئه‌و بڕیارنامه‌یه‌ی واژووكرد كه‌قه‌ده‌غه‌ی گه‌شتكردن ده‌خاته سه‌ر ئه‌و كه‌سانه‌ی كه له‌وڵاتانی ناوچه‌ی شنگن، به‌ریتانیا، ئێرله‌ندا، به‌ڕازیل وئه‌فریقای باشوور دێنه وڵاته‌كه وهاوڵاتی ئه‌مریكا نیین.\nجۆ بایدن سه‌رۆكى ئه‌مریكا به‌واژووكردنی بڕیارنامه‌یه‌ك ئه‌و بڕیارنامه‌یه‌ی هه‌ڵوه‌شانده‌وه كه‌پێشتر سه‌رۆكی پێشووی ئه‌مریكا، دۆناڵد تره‌مپ واژووی له‌سه‌ر كردبوو كه‌تایبه‌ت بوو به‌هه‌ڵگرتنی قه‌ده‌غه‌ی گه‌شتكردن له‌سه‌ر ئه‌و وڵاتانه له‌رۆژی 26ی كانوونی دووه‌م به‌دواوه وئه‌فریقای باشووریشی بۆ لیستی وڵاته‌كان زیادكرد.\nله‌و بڕیارنامه‌یه‌دا كه‌بایدن واژووی كردووه ئاماژه‌ى به‌وه‌كراوه: به‌له‌به‌رچاوگرتنی به‌رده‌وامی بڵاوبوونه‌وه‌ی زنجیره نوێیه‌كان ونه‌خۆشی ڤایرۆسی كۆرۆنا، ناوه‌ندی كۆنترۆڵكردن و رێگرتن له‌نه‌خۆشییه‌كان، دووباره وردبینی بۆ سیاسه‌ته‌كانی گه‌شتی نێوده‌وڵه‌تی كردووه.\nدوای وردبینییه‌كان له‌دۆخی ته‌ندروستی وڵاتانی ناوچه‌ی شنگن، به‌ریتانیا، ئێرله‌ندا، به‌ڕازیل وئه‌فریقای باشوور، بڕیارماندا به‌جێبه‌جێكردنی سنوورداركردنی گه‌شتی ئه‌و كه‌سانه‌ی له‌و وڵاتانه‌وه دێنه ئه‌مریكا.\nبه‌وپێیه، ئه‌و كه‌سانه‌ی كه‌هاووڵاتی ئه‌مریكی نیین وله‌و وڵاتانه‌وه كه‌له‌بڕیارنامه‌كه‌دا ئاماژه‌یان پێكراوه، یان له 14 رۆژی رابردوودا له‌و وڵاتانه بوون وبۆ ئه‌مریكا گه‌شت ده‌كه‌ن، رێگه‌یان پێنادرێت بچنه ئه‌مریكا.


کوردیپێدیا - ئاسۆ جەبار\n📊 بابەت 374,790 | وێنە 59,360 | پەڕتووک PDF 11,074 | فایلی پەیوەندیدار 43,706 | 📼 ڤیدیۆ 168 | 🗄 سەرچاوەکان 14,852\nلەم کاتەدا 13 میوان لەسەر ماڵپەڕی کوردیپێدیا ئامادەیە!\n👫 ئاسۆ جەبار | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nئاسۆ جەبار لە شاری سلێمانی لەساڵی 1973 دا لەدایکبووەو خوێندنی قۆناغەکانی خوێندنی تا پەیمانگەی تەکنیکی لەسلێمانی تەواو کردووە، خاوەنی 10 کتێب و چەندین وتار لێکۆڵینەوەیە لە گۆڤار ء رۆژنامە سەربەخۆکاندا، ئێستا لە وڵاتی ئەمریکا دەژی.\nلە کتێبە چاپکراوەکانی نوسەر:\n1-موسافیرء چاوەڕوانی نەورەسێک، دیوانە شیعر، چاپی یەکەم 1998، لە چاپکراوەکانی بنکەی ئەدەبی روناکبیری گەلاوێژ.\n-چاپی دووەم 1999 /زنجیرە بڵاوکراوەکانی رێکخراوی tdc.\n2-کۆچء سەفەر، لێکۆڵینەوەیەکی ئەنترۆپۆلۆژی کۆمەڵناسییە\nدەربارەی دیاردەی کۆچ لە جیهاندا بەگشتیء لە کوردستاندا بەتایبەتی، چاپی یەکەم 2000 / لە بڵاوکراوەکانی دەزگای چاپء پەخشی سەردەم.\n3- چاپی دووەم 2001 بە هاوکاری وەزارەتی رۆشنبیری لە سلێمانی.\n4-تازەگەری / لێکۆڵینەوە دەربارەی تازەگەریء راڤەکردنی دیووە نادیارەکانی قەسیدەی رەنگدانی شێرکۆ بێکەس، چاپی یەکەم 2003 چاپخانەی ئەهلی.\n5-کۆمەڵگای مۆدێرن/ دەربارەی دیموکراسی، کۆمەڵگای مەدەنیء مەترسییەکانی تیرۆر، لەبڵاوکراوەکانی رێکخراوی(kie)ء بەهاوکاری رێکخراوی (rti) نێودەوڵتی، چاپی یەکەم 2004\n6-کۆمەڵگای داخراو/ رۆشنبیر، کۆمەڵگا، دەسەڵات، لەبڵاوکراوەکانی بەڕێوبەرایەتی چاپءبڵاکردنەوەی وەزارەتی رۆشنبیری لەسلێمانی، چاپی یەکەم 2004\n-کۆمەڵگەی داخراو/ چاپی دووەم: 2005\n7-غوربەتی فڕین/ شیعر/ لەبڵاوکراوەکانی بەڕێوبەرایەتی چاپءبڵاکردنەوەی وەزارەتی رۆشنبیری لەسلێمانی، چاپی یەکەم 2005\n8-دەسەڵاتی کوشندە لەکۆمەڵگەی دیکتاتۆرە بچوکەکاندا/ وتارء لێکۆڵینەوە/ لەسەر ئەرکی نوسەر چاپکراوە/ چاپی یەکەم: 2007\n9-مۆدێرنەء حیکایەت/ دنیای پاش حیکایەتە گەورەکان / وتارء لێکۆڵیەنەوە.2010\n10-دۆزەخی حەقیقەت/ لێکۆڵینەوەء بەڵگەءئامارء دۆکۆمێنت.2012\nپڕۆژەکانی داهاتووی نوسەر:\n1/دەسەڵاتی غەیبانی/ تێرۆرء کولتوری مەرگدۆستی/ لێکۆڵینەوە.\n2/ کۆمەڵگەی زیندوو& کۆمەڵگەی مردوو/ وتارء لێکۆڵینەوە.\n3/فیردۆسەکانی دۆزەخ / رۆمان\n4/ زوڵمەتی عەتر/ شیعر\n➕ ئەم بابەتە لەلایەن: (هاوڕێ باخەوان)ەوە لە: Nov 3 2009 2:48PM تۆمارکراوە\n✍ ئەم بابەتە بۆ دواجار لەلایەن: (مانو بەرزنجی)ەوە لە: May 1 2015 8:14AM باشترکراوە\n👁 ئەم بابەتە 15,190 جار بینراوە\n📷 فایلی وێنە 1.0.1 106 KB Nov 3 2009 2:48PM هاوڕێ باخەوان\n1. 👁 تازەگەری: لێکۆڵینەوەیەکە دەربارەی تازەگەری و دیوە نادیارەکانی قەسیدەی رەنگدانی شێرکۆ بێکەس\n2. 👁 دەسەڵاتی کوشندە\n3. 👁 غوربەەی فرین\n4. 👁 موسافیر و چاوەڕوانیی نەورەسێک\n5. 👁 مۆدێرنە و حیکایەت\n6. 👁 کۆچ و سەفەر


٣٥ خیزان ئەیزیدی گیرهاتگ ، داوای رەساننیان ئەرا شەنگال کەن - شـه‌فـه‌ق نيـوز\n٣٥ خیزان ئەیزیدی گیرهاتگ ، داوای رەساننیان ئەرا شەنگال کەن\nشەفەق نیوز/ کۆمسیۆن باڵای ماف مرۆڤ، ئمڕوو شەممە، لە وەرگردن داواکاری ٣٥ خیزان ئەیزیدی گیرهاتگ لە یەکیگ لە خاڵ وەشکینەگان خه‌وه‌ر دا ك خوازن ئەرا قەزای شەنگال بانه‌و.\nفازڵ غەراوی ئەندام کۆمسیۆنەگە لە بەیاننامەیگ ك رەسیە ئاژانس شەفەق نیوز وت؛ کۆمسیۆنەگە داواکاری بڕیگ لە خیزانەیل ئاوارە لە خەڵک قەزای شنگال وەرگرد، ک ٣٥ خیزانن، لە کەمپەیل دهۆک هاتنەسەو، دویای ئەوە ک لە خاڵ وەشکنین بەدریە گیرهاتن لە ئەنجام رێکارەیل قەیەغەی تەندروسیەگە.\nوتیش؛ کۆمسیۆنەگە چەن پەیوەندییگ وەل وەزارەت کۆچ وکۆچبەران فیدڕاڵی لە هەرێم کوردستان ئەنجامدا، وە هەماهەنگی وەل لق وەزارەتەگە لە دهۆک، ولایەنە پەیوەندیدارەیل، و هەماهەنگی دروسکریا ئەرا وەرگردن موڵەت ئەمنی وفەرمی ودابینکردن ری هاتنەوە ئەرا ئی خیزانەیلە تا بڕەسنە قەزای شەنگال.\nغەراوی داوا لە حکومەتە خۆجێیەگان و فەرماندە ئەمنیەگان کرد ئەرا ئاسانکاری رێکارەیل هاتنەوەیان و وت؛ داوا لە حکومەتەگە کەیمن لە بەسانن گشت کەمپەگان و دابینکردن داواکاری چگنەوەی خۆوه‌خشانه.\nمەحما خەلیل عەلی ئاغا قایمقام قەزای شنگال، لەوەختیگ وەرین، تومەتبار حکومەت فیدڕاڵی کرد وە کەموکوڕی وەرانەور کارەیل خراوکردن رینمادار ک لە قەزاگە بوود، لەلایەن هێزەیل ناو ودەیشت عراق، وئاماژەدا وە به‌رنامه و ئەجندەیل ئەمریکی، روسی، تورکی، ئیرانی وسوری، کارکەن لەبان نەهاتنەوەی ئەیزیدیەگان ئەرا قەزای شەنگال.


تاووتوێى دانانى سندوقى هاوكارى بۆ هاوڵاتیان ده‌كرێت\nهەواڵ / ئابوری :: 03/03/2019 :: 287 جار بینراوە\nله مووچه و ئیمتیازی په‌رله‌مانتاران ده‌بڕدرێت\nبڕیاره سه‌رۆكایه‌تی په‌رله‌مان و سه‌رۆك فراكسیۆنه‌كان بۆ دامه‌زراندنی سندوقی هاوكاری بۆ هاوڵاتیان كۆده‌بنه‌وه.\n(ئه‌مڕۆ یه‌كشه‌ممه 3ی ئازاری 2019) فراكسیۆنه‌كانی په‌رله‌مان ناوی ئه‌ندامانیان بۆ 14 لیژنه هه‌میشه‌ییه‌كه‌ی په‌رله‌مانی كوردستان به ده‌سته‌ی سه‌رۆكایه‌تی په‌رله‌مان داوە، به‌ڵام به‌هۆی به‌شدارینه‌كردنی یه‌كێتی، تائێستا ئه‌ندامانی ئەو فراكسیۆنە له هیچ لیژنه‌یه‌كدا نین.\nبەپێی ماددەی 28ی پەیڕەوی ناوخۆی پەرلەمان، ده‌بێت لەماوەی 25 رۆژدا لە رۆژی کۆتاییهاتنی یەکەم دانیشتنی پەرلەمان، بە دەنگی زۆرینە لیژنه‌كانی پەرلەمان هەڵبژێردرێت و ئەندامانی لیژنە هەمیشەییەکانیش نابێت لە پێنج ئەندام کەمتر و لە 11 ئەندام زیاتر بن، ئه‌مه‌ش به‌پێی پسپۆڕیی و لێهاتوویی ئه‌ندامانی په‌رله‌مان ده‌بێت.\nشێركۆ جه‌وت سه‌رۆكی فراكسیۆنی یه‌كگرتوو له‌په‌رله‌مانی كوردستان به دواڕۆژی راگه‌یاند: كۆبوونه‌وه‌ی ده‌سته‌ی سه‌رۆكایه‌تی فراكسیۆنه‌كان كۆتایی هات و فراكسیۆنه‌كان ناوی ئه‌ندامانیان پێشكه‌شی سه‌رۆكایه‌تی په‌رله‌مان كرد و رۆژی چوارشه‌ممه په‌رله‌مان كۆده‌بێته‌وه بۆ په‌سه‌ندكردنی ناوه‌كان، هه‌روه‌ها له‌ماوه‌ی یه‌ك هه‌فته سه‌رۆك، جێگر و بڕیارده‌ری لیژنە‌كان یه‌كلایی ده‌كرێته‌وه.\nوتیشی: "له‌كۆبوونه‌وه‌كه، پێنشیازی دانانی سندوقێكی هاوكاری كراوه بۆ هاوڵاتیان، دانانی سندوقه‌كه به‌شێوه‌یه‌ك ده‌بێت كه له مووچه و ئیمتیازی په‌رله‌مانتاران ببڕدرێت و به هاوڵاتیان بدرێت".\nشێركۆ جه‌وده‌ت، راشیگه‌یاند: خه‌رجییه‌كانی ده‌سته‌ی سه‌رۆكایه‌تی په‌رله‌مان له‌ژێر چاودێری دیوانی چاودێری داراییدا دەبن، چونكه تێبینی زۆر هه‌یه له‌سه‌ر خه‌رجییه زۆره‌كانی ده‌سته‌ی سه‌رۆكایه‌تی په‌رله‌مان.\nبڕیاره ئه‌مڕۆ، جارێكی دیكه ده‌سته‌ی سه‌رۆكایه‌تی په‌رله‌مان و سه‌رۆك فراكسیۆنه‌كان كۆببنه‌وه بۆ بڕیاردان له‌سه‌ر سندوقی هاوكاری ماددی هاوڵاتیانی هه‌رێم و كه‌مكردنه‌وه‌ی ئه‌و ئیمیتازانه‌ی به په‌رله‌مانتاران دراوه.


ئۆجەلان داخوازا ئاشتیێ دکەت! - وارمیدیا\nئۆجەلان داخوازا ئاشتیێ دکەت!\nمێژوویا به‌لاڤكرنێ: 2019/08/18 - 4:58 م\nئەڤ مانشێتە پشتی ڤەگەریانا محەمەد ئۆجەلان، برایێ عەبدوللا ئۆجەلانێ رێبەرێ زیندانکری یێ پەکەکێ ل گەلەک مەدیایان ھاتە دیتن. ل ڤێرێ ئەگەر ئەم بابەتێ کا نامە ب دروستی ژ ئۆجەلانی یە یان نە، کا ئۆجەلان ھێژ ساخە یان نە، نامەیێن وی گەر ئەو بخۆ دنڤیسیت ژی ل بن کارتێکرنێ نە یان نە بدەینە ئالیەکی، دێ شێین ھندەک خالێن دی بەرچاڤ وەرگرین.\n– ئاشتی! ئەگەر پەیاما پەکەکێ نەبتنێ ب درووشم بەلکو ب کریار ئاشتی یە، دەمێ ٣٥ سالانە گەریلایێن وێ ل چیا چ دکەن؟\n– ئاشتی! ئەگەر پەیاما پەکەکێ ئاشتی یە، ما دێ نامە بۆ پارتیا دیمۆکراتیک یا گەلان، ھەدەپێ ھێتە ھنارتن؟! یان بۆ قەرەیلان و بایک و کالکانی؟ پەرلەمانتارێن ھەدەپێ ل قەندیل و مەتین و گارەی نە یان گەریلا؟\n-ئەگەر پەیاما پەکەکێ ئاشتی یە و دژی شەری یە، بۆچی بۆ وەرگرتنا ھندەک چەکی و لاوازکرنا ھەرێما کوردستانێ، نوکە ئامادە یە دگەل حەشدێ، دگەل پاسداران، دگەل ئەسەدی، گەر نەچار ببیت دگەل تورکیا ژی رێک بکەڤیت، تنێ دگەل ھەرێما کوردستانێ نەبیت؟\n– ئەگەر پەیاما پەکەکێ ئاشتی یە! بۆچی ئۆجەلان دبینیت ئێکگرتنا کوردان زەحمەتە؟\nبەڕێز ئاپۆ، ئەگەر پەیاما تە ژ دل بۆ ئاشتیێ یە، دشیای داخوازا ڤەکێشانا گەریلایان ژ سنۆرێن ھەرێما کوردستانێ بکەی، چونکی تو وەک سیاسیەکێ شارەزا، باش دزانی، نوکە نە پەکەکێ و نە ژی ھەرێما کوردستانێ شیان ھەنە خۆ ل بەر ھێزا سوپایێ تورکیا بگریت، گەر ھێرشێ بکەت!\nئەگەر پەیاما تە ژ دل بۆ ئاشتیێ یە، دشیای بێژییە ھەدەپێ ل شینا دیڤەلانکا پەکەکێ بیت، بزاڤێن ناڤبەینکارییا تورکیا و سەرکرداتییا پەکەکێ بکەت!\nئەگەر پەیاما تە ژ دل بۆ ئاشتیێ یە، دشیای داخواز بکەی ھەموو شەرڤانێن رۆژئاڤایێ کوردستانێ دگەل پێشمەرگەیێ رۆژ بچنە د چارچووڤەیێ ھێزەکا نەتەوەیی یان نشتیمانی یا نە حزبی دا!\nدەربارەی پاقژکرنا جادەیان ژی، ئەز بێژم بەری ھوین شەری ببەنە جزیرێ و سوورا ئامەدێ، جادە گەلەک ژ نوکە پاقژتر بوون، ھەدەپە ژی گەلەک ب جەماوەرتر بوو و بۆ ئاشتیێ، دەنگێ جەماوەری ژ دەنگێ گەریلایان بلندترە!


هەر سەبارەت بە كلاسیكۆ – Knwe.org\nسەرەکی » وەرزش » هەر سەبارەت بە كلاسیكۆ\nهەر سەبارەت بە كلاسیكۆ\nدیارە كلاسیكۆ و حیكایەت و چیرۆكەكانی كلاسیكۆ تەواو نابن و لەبن نایەن، بابەتێكی تری كە لەسەر ئەم كلاسیكۆیەی رباردووی شەوی یەشكەممەی هەفتەی رابردوو لەیارگای سانتیاگۆ بیرنابیۆ، چەندین ئامارو سەرژمێری نوێیە، وا لێرەدا ئاماژە بە هێندێكیان دەكەین.\n*ئەم كلاسیكۆیە بووبە 100 –ەمین كلاسیكۆی رەسمی و نارەسمی كە ریاڵ لە بارسیلۆنا دەباتەوە.\n*ریاڵ مەدرید ئاماری زۆرترین بردنەوەی كلاسیكۆی لەگەڵ بارسیلۆنا یەكسان كردەوەو هەریەكیان 96 بردنەوەی كلاسیكۆی رەسمی هەیە.\n*سێرجیۆ رامۆس بووبە یەكەم یاریزان لەكۆی ئەو یاریزانانەی لەم كلاسیكۆیەدابەشداربووە كە زۆرترین بەشدارییكردنی لە كلاسیكۆدا هەبێت و كۆی ئەو كلاسیكۆیانەی بەشداریی كردووە بەم كلاسیكۆیەوە بوو بە 44 كلاسیكۆ.\n*لیۆنێل میسی دووەم یاریزانە پاش رامۆس بە 43 كلاسیكۆ.\n*پاش چوار وەرزی یەك لەسەر یەك وا بۆیەكەمین جار بارسیلۆنا كلاسیكۆی ناو سانتیاگۆ بیرنابیۆی دۆڕاند، وەرزی 2015-2016 كلاسیكۆكەی 4-0 بردۆتەوە، وەرزی دواتر 2016-2017 كلاسیكۆكەی بیرنابیۆی 3-2 بردۆتەوە، وەرزی دواتر 2017-2018 ئەم كلاسیكۆیەی بیرنابیۆشی 3-0 بردۆتەوە، ساڵی پاریش 1-0 براوە بووە، بەڵام ئەم وەرزە 2019-2020 كلاسیكۆی بیرنابیۆی 2-0 دۆڕاندو كلاسیكۆی كامپ نوش یەكسانبووە 0-0.\n*5 بردنەوەی بارسیلۆنا ریكۆردی زۆرترین بردنەوەی یەك لەسەر یەكی كلاسیكۆیە و لە 13/12 /2008 دەستیپێكردووەو لەو مێژووەدا توانی 2-0 لە ریاڵ بباتەوەو پاشان تا 29/11/2010 توانی 5 كلاسیكۆی یەك لەسەر یەك لە نێو هەردوو یاریگای نوكامپ و بیرنابیۆ لە ریاڵ مەدرید بباتەوە و پێنجەم كلاسیكۆی براوەشی 5-0 بووە.\n*هەرچی ئاماری زۆرترین نەدۆڕاندنی بارسیلۆنایە بەرامبەر ریاڵ مەدرید كە بردنەوەو یەكسان بوونیش دەكات، 7 نەدۆڕاندنە، لە 13/12/2008 تا 10/12/2011 بووە، هەر ئەم ئامارە جارێكی تر دووبارە بۆتەوە ئەوەیش سەرەتای وەرزی 2007 كە 1-1 یەكسان بوون و تا یاریی چوونی ئەم وەرزە بەردەوام بووە كە لە كامپ نو 0-0 یەكسان بوون و پاشان ئەم دۆڕاندنە ئەو ئامارەی وەستاند.\n*زنجیرەی زۆرترین بردنەوەی ریاڵ مەدرید لە بارسیلۆنا لە كلاسیكۆدا 6 بردنەوەی ریاڵە، 30//9/1962 دەستیپێكردووە(2-0) و تا 28/2/1965 ی خایاندووە(2-1).\n* زنجیرەی زۆرترین بردنەوەی یەك لەسەر یەكی ریاڵ مەدردیش كە دەكاتە زنجیرەی زۆرترین دۆڕاندنی بارسیلۆنا بەرامبەر ریاڵ مەدرید، 31/1/1932 دەستیپێكردووە هەتا 3/2/1935 ی خایاندووەو لەو نێوەندەدا 7 جار بارسا نەیتوانیوە لە ریاڵ مەدرید بباتەوە.\n*لەساڵی 2006 -ەوە ئەمە یەكەمین جارە بارسیلۆنا ناتوانێت لە بیرنابیۆ گۆڵ بكات، جگەلە جامی سوپەری ساڵی 2027.\n* یەكەمین جارە لەپاش وەرزی 1974-1975 نەتوانێت لە هەردوو كلاسیكۆی بیرنابیۆو كامپ نو گۆڵ لە ریاڵ مەدرید بكات.\n*ئەمە بووبە پێنجەم كلاسیكۆی یەك لەسەر یەك، میسی نەتوانێت نەگۆڵ بكات نە گۆڵ دروستبكات، دوا كلاسیكۆ كە گۆڵی كردووە 2018 بووەو دوا ئەسیستیشی 2017 بووە.\n*بارسیلۆنا لە 47 كلاسیكۆدا كلین شیتی تۆمار كردووە ئەوەش لە كۆی 180 كلاسیكۆ، لە 140 كلاسیكۆشدا گۆڵی كردووە.\n*زیدان ئەگە ئەم كلاسیكۆیەی بدۆڕانایە دەبووە سێیەم دۆڕاندنی یەك لەسەر یەك، لەبەر ئەوە ئەم راهێنەرە تائێستا 3 یاریی یەك لەسەر یەكی نەدۆڕاندووەو هەمیشە پاش دوو دۆڕاندنی یەك لەسەر یەك سێیەمی بردۆتەوە.\n*ماریانۆ دیاز بوو بەدووەمین یاریزانی كەتەلۆنی كەلەبارسیلۆنا لە دایكبووبێت و لە كلاسیكۆدا گۆڵ لە بارسیلۆنا بكات، یەكەم یاریزان ماكالا بووە18/سێپتەمبەری 1949 لە كلاسیكۆدا گۆڵی لەبارسیلۆنا كردووە.\nخولی ئیسپانیا دەستپێبکاتەوە\nهاوین ئەم ٨ یاریزانە دەفرۆشێت\nدەیەوێت لە یۆڤانتۆس بڕوات


رووفاتی گۆڕه به‌كۆمه‌ڵه‌كانی شنگال ره‌وانه‌ی به‌غدا كران\n:: PM:12:18:07/11/2020 \nئه‌ندامێكی لیژنه‌ی باڵای گۆڕه به‌كۆمه‌ڵه‌كانی شنگال ئاشكرای ده‌كات، له‌و سێ گۆڕه به‌كۆمه‌ڵه‌ی شنگال كه ھه‌ڵدرانه‌وه 124 رووفاتی تێدا بوو، بۆ پشكنینیان رووفاته‌كان ره‌وانه‌ی به‌غدا كران و ئه‌وانه‌ی پێشتریش ره‌وانه كرابوون 60 رووفاتیان پشكنینیان ته‌واو بووه، به‌ڵام ھێشتا بۆ شنگال نه‌گه‌ڕێنراونه‌ته‌وه.\nپشکنینی 60 رووفاتی تر تەواو بووە و هێشتا رەوانەی شنگال نەکراونەتەوە .\nئه‌مڕۆ شه‌موو 11ی تشرینی دووه‌م، فه‌لاح حه‌سه‌ن ئه‌ندامی لیژنه‌ی باڵای گۆڕه به‌كۆمه‌ڵه‌كانی شنگال بۆ "وشه" رای گه‌یاند، له ئه‌نجامی ھه‌ڵدانه‌وه‌ی سێ گۆڕی تری به‌كۆمه‌ڵ له شنگال 124 رووفات ده‌رهێنرانه‌وه، به‌ڵام جارێ نازانین ئه‌وانه ژنن یان پیاون، بۆ ئه‌و مه‌به‌سته و ئه‌نجامدانی پشكنین و دیاربوونی ره‌گه‌زه‌كانیان ره‌وانه‌ی به‌غدا كران بۆ ئه‌وه‌ی پشكنینی دی ئێن ئه‌ییان بۆ بكرێت .\nزیاتر روونی ده‌كاته‌وه، ھه‌ڵدانه‌وه‌ی ئه‌و سێ گۆڕه به‌كۆمه‌ڵه‌ی شنگال ماوه‌ی چه‌ند رۆژێك به‌رده‌وام بوو و توانرا كۆتایی به ھه‌ڵدانه‌وه‌ی ھه‌ر سێ گۆڕه‌كه بھێندرێت.\nله‌باره‌ی به‌رده‌وامبوون له هه‌ڵدانه‌وه‌ی گۆڕی تر ده‌ڵێ، تیمه‌كانی هه‌ڵدانه‌وه‌ی گۆڕی به‌كۆمه‌ڵ جارێ كاره‌كانیان راده‌گرن تا به‌رنامه‌یه‌كی تر داده‌نێن بۆ ئه‌وه‌ی چه‌ند گۆڕێكی تری به‌كۆمه‌ڵ له شنگال ھه‌ڵبده‌نه‌وه.\nئه‌ندامی لیژنه‌ی باڵای گۆڕه به‌كۆمه‌ڵه‌كانی شنگال دووپاتی ده‌كاته‌وه، ئه‌وانه‌ی پێشتریش له گۆڕه به‌كۆمه‌ڵه‌كانی شنگال ده‌رھێنرابوون و رووفاته‌كان ره‌وانه‌ی به‌غدا كرابوون بۆ پشكنین، تا ئێسته پشكنین بۆ 60 رووفات كراوه، به‌ڵام تا ئێسته نه‌گه‌ڕێنراونه‌ته‌وه بۆ شنگال و چاوه‌ڕێ ده‌كه‌ین ره‌وانه بكرێنه‌وه بۆ ئه‌وه‌ی به‌خاك بێنه سپاردن.


22:19 شه‌ممه 16 تشرینی دووه‌م 2019\nحزبەکانی ڕۆژهەڵاتی کوردستان پشتگیری خۆیان بۆ خۆپیشاندەرانی ئێران دەربڕی و وتەبێژی حزبی دیموکراتی کوردستانی ئێران (حدکا) دەڵێت “جیاوازی ئەو خۆپیشاندانە ئەوەیە هی هەموو خەڵکی ئێرانە و حکومەت بەنزینی بە ئاگرێکدا کردووە کە کوژاندنەوەی ئاستەمە”.\nحەسەن شەرەفی، وتەبێژی حزبی دیموکراتی کوردستانی ئێران بە ناس کوردی ڕاگەیاند: “ئەمڕۆ ناوەندی هاوکاری چوار حزبەکەی ڕۆژهەڵاتی کوردستان پشتگیری خۆیان بۆ خۆپیشاندەران دەربڕی و ئێمەش سبەینێ بە فەرمی پشتگیری خۆمان دەردەبڕین و بەهەموو شێوەیەک لەپاڵ داوا ڕەواکانی گەلی ئێرانداین”.\nوتیشی، ڕاستە خۆپیشاندانەکانی ئێران لە گرانبوونی بەنزینەوە دەستیپێکرد، بەڵام گەلی ئێران ماوەیەکی زۆرە لە دەسەڵاتداران توڕەن و دەیانەوێت ناڕەزایی خۆیان دەرببڕن، بۆیە حکومەتی ئێران بەنزینی بە ئاگرێکدا کردووە کە کوژاندنەوەی قورسە و ئەو خۆپیشاندانانە بە ئاسانی کۆتاییان نایەت، تا حکومەت چاکسازی گەورە نەکات لە ژیانی خەڵکدا.\nلە سەرلەبەیانی ئەمڕۆ (شەممە)وە خۆپیشاندان لە زۆرێک لە ناوچەکانی وڵاتی ئیران دژی گرانبوونی نرخی بەنزین دەستیپێکرد، خۆپیشاندانەکە کڵپەی زیاتری کرد و لە پاشنیوەڕۆدا چەندین کوژرا و برینداری لێکەوتەوە.\nبەبڕواى وتەبێژی حزبی دیموکراتی کوردستانی ئێران جیاوازیی ئەم خۆپیشاندانە ئەوەیە، هی تەواوی گەلی ئێرانە بە کورد و فارس و هەموو نەتەوەکانی دیکەوە و سەرتاسەرییە و هەمووان لە بەرەیەکدان دژی دەسەڵاتداران.\nحەسەن شەرەفی جەختیکردەوە، گەلی ئێران لە ڕابردوودا ئومێدی هەبوو کە حەسەن ڕۆحانی چاکسازی لە سیاسەتی حکومەتدا بکات، بەڵام ئەویش زیاتر لە دوو ساڵە لە دەسەڵاتدایە و دۆخی ئێران هەر خراپتر دەبێت، بۆیە ئیتر جگە لە خۆپیشاندان و ناڕەزایی ئومێدیان بە دەسەڵاتداران نییە.\n"تەلتەمەر و عەین عیسا لەژێر کۆنتڕۆڵی هەسەدە دەمێننەوە"\n14:24 دوو شه‌ممه 02 کانونی یەکەم 2019


ئاگاداری سەبارەت بەکاتی بەڕێوەچوونی ڕێورەسمی بەخاک سپاردنی کاک بێهزاد مەحمودی\nهێز و لانە سیاسیە تێکۆشەرە کوردستانیەکان!\nئەندام و لانگرانی بەرێزی سازمانی خەبات!\nبەم جۆرە رایدەگەینین رۆژی چوار شەممە رێکەوتی 26/5/2021 سەعاتی 09:30 سەر لەبەیانی لە گۆرستانی کەسنەزانی شاری هەولێر رێورەسمی بەخاک سپاردنی شەهید بێهزاد مەحمودی بەرێوە دەچێ. بەشداریتان روحی ئەو شەهیدە جوانەمەرگە شاد دەکا و پشتیوانیە لە ویست و داواکارییەکانی شەهید بێهزاد و هەموو پەنابەرانی کوردستانی رۆژهەڵات لە هەرێمی کوردستان. جێگەی باسە دوانیوەرۆی هەمان رۆژ لە بارەگای سەرکردایەتی سازمانی خەبات ی کوردستان لە ناحیەی رزگاری رێورەسمی پرسەکەی لەسەعات 15 تا 17ی دوانیوەر بەرێوەئەچێ.\nبۆزانیاری زیاتر پێوەندی بەم ژمارە تەلەفوونانەوە بکەن. 07504687209 07504497138\nڕێکه‌وت: 2021-05-25 13:13:35


ڤلادمیر پوتن خۆی بۆ په‌رله‌مانی ڕووسیا به‌ربژار ده‌كات\nی مانگی ده ٠١, ٢٠٠٧\nسه‌رۆكی رووسیا ڤلادمیر پوتن ده‌ڵێت له میانه‌ی هه‌ڵبژاردنه په‌رله‌مانتارییه‌كانی مانگی دوانزده‌دا، ڕێبه‌رایه‌تی لیستی پارتی یه‌كگرتووی ڕووسیا ده‌كات.\nبه‌ڕێز پوتن له كاتێكدا كه ووتارێكی پێشكه‌شی پارته‌كه‌ی له مۆسكۆ ده‌كرد، گوتویه‌تی ئه‌و ده‌نگوباسانه‌ی ڕاده‌گه‌یه‌نن له‌وانه‌یه ببێته سه‌رۆك وه‌زیری داهاتووی رووسیا، "ڕاستن"، به‌ڵام هێشتا زووه بۆ ئه‌وه‌ی بیری لێ بكاته‌وه.\nئه‌م تێبینیانه‌ی به‌ڕێز پوتن، گه‌وره‌ترین نیشانه‌یه بۆ پلانه‌كانی داهاتووی به‌ڕێز پوتن له پاش ئه‌وه‌ی گه‌ڕی دووه‌می سه‌رۆكایه‌تی له ساڵی داهاتوودا ته‌واو ده‌كات. ده‌ستوری رووسیا ڕێگه‌ی پێ نادات كه بۆ گه‌ڕی سێهه‌م خۆی كاندید بكاته‌وه.\nڕۆژی یه‌کشه‌ممه‌ش، هاوبه‌ندی ئۆپۆزسیۆنی ووڵاته‌كه به‌ربژاركردنی بزاڤكاری دیموكراتخواز و قاره‌مانی پێشووی جیهانی بۆ یاری شه‌تره‌نج، گێری كاسپارۆڤ، بۆ هه‌ڵبژاردنه‌كانی سه‌رۆكایه‌تی ساڵی داهاتوو ڕاگه‌یاند.


مه‌لا و عه‌لمانیه‌ت دژ یان ته‌با؟ … م. ڕیبوار محمد علی\nWritten by Administrator\tThursday, 22 December 2011 06:37\nئه‌م بابه‌ت خویندنه‌وه‌یه‌کی فکری یه به ڕه‌هه‌ندێکی جیاواز بۆ بۆ پێکهاته‌و سروشتی کاری سیاسی و ڕه‌وتی ئاینی له کوردستان. ده‌پرسم: ئایا له واقیعی کوردستاندا چه‌مکی عه‌لمانیه‌ت بوونی هه‌یه؟مانای ئیسلام چی یه؟ ئایا ده‌کرێ ئیسلام به‌رامبه‌ر عه‌لمانیه‌ت ڕاڤه‌ی بۆ بکرێت؟ ئایا مه‌لا وه‌ک سیبمولی ئاینی ئیسلام له‌گه‌ڵ چه‌مکی عه‌لمانیه‌ت ته‌بایه یان دژ؟ عه‌لمانیه‌ت له کوێی ئیسلامدا جێی ده‌بێته‌وه یاخو ئیسلام له کوێی عه‌لمانیه‌ت دا جێی ده‌بێته‌وه؟ ئایا له کوردستاندا ئه‌م دوو ڕه‌گه‌زه تێکه‌ڵ کراون؟ بێ لایه‌نگری له عه‌لمانیه‌ت یان ئیسلام، بێ به‌رزنرخاندی عه‌لمانیه‌ت به‌سه‌ر ئیسلامدا، یان ئیسلام به‌سه‌ر عه‌لمانیه‌تدا، له‌خواره‌وه راڤه و لیکدانه‌وه بۆ وه‌لامی ئه‌م پرسیارانه ده‌که‌ین.\nعه‌لمانیه‌ت (العلمانیه) چی یه؟\nله ڕووی زمانه‌وانی یه‌وه عه‌لمانیه‌ت واتا دونیا گه‌رایی (الدنیویه)، دونیا ویستی، دونیا خوازی، دوره په‌رێزی ئاینی، بێ ئایینی (اللادینیه)، بێ باوه‌ڕی، خوانه‌ناسی (الالحادیه).\nووشه‌ی عه‌لمانیه‌ت که له ئینگلیزیدا به (secularism) ناوده‌برێت، له بنه‌ڕه‌تدا له وشه‌ی سیكولاریزمی لاتینی یه‌وه هاتووه، وه که‌سێکیش هه‌ڵگری ئه‌و ئایدۆلۆژیایه بێت به سێکیولاریست ناوده‌برێت.\nله‌ڕووی زمانناسی کۆمه‌ڵایه‌تیه‌وه (سۆشیۆلینگیویستیک)، عه‌لمانیه‌ت واتا بڕوا بوون به كاروباری ژیان و دونیایه‌كی ماددی ڕووت، دونیایه‌کی دوور له به‌ها ڕوحی و سروشی و بیروباوه‌ڕه ئاسمانیه‌كان. واتا نه‌بوونی بڕوا به ئایینه ئاسمانیه‌كان و دوا ڕۆژ و قه‌بر و قیامه‌ت و به‌هه‌شت و جه‌هه‌ننه‌م و زیندووبونه‌وه و لێپرسینه‌وه و په‌ری و فریشته و سه‌رجه‌م جیهانی نادیار و میتافیزیك (عالم الغیبیات)، به ڵكو ته‌نها بڕوا بوون به ژیان و دونیایه‌كی ماددی ڕووت و به‌رجه‌سته و له‌به‌رچاو، واتا له عه‌لمانیه‌تدا جیهانی پێنج هه‌سته‌کان سه‌نگی مه‌حه‌کن، ئه‌وه‌ی به چاو نه‌بینرێ و به گوێ نه‌بیسترێ و به ده‌ست هه‌ستی پێ نه‌کرێ و ده‌م تام نه‌كرێ و به لووت بۆن نه‌ركێ بوونی نیه و جێگه‌ی باوه‌ڕ پێکردن نیه.\nلای هه‌ڵگرانی بیری عه‌لمانی له ڕۆژهه‌لات، جۆرێکی تر لێکدانه‌وه‌ی بۆ ئه‌م چه‌مکه ده‌کرێت و عه‌لمانیه‌ت ده‌گێڕنه‌وه بۆ ووشه‌ی (علم) ی عه‌ره‌بی و به مانای زانست و زانستی بوون و زانست دۆستی لێکی ده‌ده‌نه‌وه، به‌ڵام نکۆڵیش له‌وه‌ناکه‌ن که ناوه‌ڕۆکی چه‌مکه‌که هه‌ڵگری بیری دنیاویستی و دنیا گه‌رایی و به‌دوورگرتنی کایه‌کانی ژیانی دنیا و کارگێڕی و سیاسه‌ت و حوکمداری یه له به‌ها ئاینی و ئاسمانی و ڕوحی یه‌کان.\nبه‌هێزترین سه‌رچاوه بۆ پێناسه‌ی عه‌لمانیه‌ت دائیره‌ی مه‌عاریفی به‌ریتانی یه به‌و پێ یه‌ی سه‌رچاوه‌یه‌کی زانستی فه‌رمی بێ لایه‌ن و پڕ زانسته. ئه‌م سه‌رچاوه‌یه ده‌ڵێت: (سێکیولاریزم) بزووتنه‌وه‌یه‌كی كۆمه‌ڵایه‌تی لادینی یه، كار ده‌كات بۆ دور خستنه‌وه‌ی (مرۆڤایه‌تی) له ئایینه ئاسمانیه‌كان، بۆ ڕووكردنه دونیایه‌كی ماددی ڕووت و لیبڕل و ئازادیه‌كی بێ په‌رده و بێ سنور.\nعه‌لمانیه‌ت له کوێی ئیسلامدا جێی ده‌بێته‌وه یاخو ئیسلام له کوێی عه‌لمانیه‌ت دا جێی ده‌بێته‌وه؟\nئیسلام وه‌ک خۆی خۆی پێناسه ده‌کات، واتا دواین ئاین بۆ مرۆڤایه‌تی وه‌ك به‌رنامه‌یه‌ک بۆ ڕێکخستنی ژیان و بواره‌کانی ژیان به‌گوێره‌ی یاسا و به‌رنامه‌ی خوا که له په‌ڕوای ئاسمانی ئیسلام (قورئان) دا هاتووه. ئیسلام بریتیه له به‌رنامه‌ی رێکخستنی ژیانی دونیا بۆ گه‌یشتن به ژیانێکی تر و جیهانێکی تر. بۆ باوه‌ڕ بوون به‌م به‌رنامه‌یه، مرۆڤی موسوڵمان باوه‌ڕی به به‌ها ئاینی وسروشی و میتافیزیک و جیهانی نادیار هه‌یه، باوه‌ڕی به قه‌ده‌ر و په‌ری و به‌هه‌شت و زیندوو بوونه‌وه و لێپرسینه‌وه و سزا و پاداشت هه‌یه. ئه‌م په‌یوه‌ست کردنی ئیسلام و به‌رنامه‌ی ژیانه له ئایه‌تی قورئانی (إن الدین عند الله السلام ) دا به‌رجه‌سته ده‌بێت، به‌واتای (به ڕاستی ئاین لای خوا ئاینی ئیسلامه) واتا جگه له ئیسلام ئاینێکی تر لای خوا په‌سه‌ندکراو نیه. هه‌ندێ له شاره‌زایانی بواری قورئانناسی لێکدانه‌وه‌یه‌کی تر ده‌که‌ن و ده‌ڵێن ئه‌م ئایه‌ته واتا ته‌نها ڕێبا ز و به‌رنامه‌یکی په‌سندکراو لای خوا به‌رنامه‌ی و ڕێبازی ئیسلامه. بۆ به‌هێزکردنی لێکدانه‌وه‌که‌شیان ئه‌م ئایه‌ته به‌به‌ڵگه دێننه‌وه: (ومن یبتغ غیر الاسلام دینا فلن یقبل منه وهو فی الاخره من الخاسرین)، به‌واتای (هه‌رکه‌س جگه له ئیسلام دینێکی تر ( به‌رنامه‌یه‌کی تر یان ڕێبازێکی تر) په‌یڕه‌و بکات، ئه‌وا لێ ی وه‌رناگیرێت و له دواڕۆژدا له زه‌ره‌رمه‌ندا ده‌بێت).\nبه‌م پێناسه‌یه بۆ ئیسلام و پێشتریش پێناسه‌ی عه‌لمانیه‌تمان کردبوو، ده‌گه‌ینه ئه‌و ده‌ره‌نجامه‌ی عه‌لمانیه‌ت گرنگی دانه به دنیا له پێناوی دنیادا، به‌ڵام ئیسلام کارکردنه له دنیادا بۆ گه‌یشتن به دواڕۆژ. له عه‌لمانیه‌تدا به‌ها ئاینی و سروشی و قه‌ده‌ر و زیندووبوونه‌وه‌و جیهانێکی تر و لێپرسینه‌وه و پاداشت و سزا جێگه‌یان نابێته‌وه. به‌ڵام له ئیسلامدا قه‌ده‌رو سروش و مانا ئاینی و ئاسمانیه‌کان و زیندووبوونه‌وه‌و جیهانێکی تر و لێپرسینه‌وه و پاداشت و سزا ڕۆحی ئیسلام و مه‌رجی باوه‌ڕبوونن. ده‌ره‌نجام، ئه‌گه‌ر ئیسلام و عه‌لمانیه‌ت به‌ئاڕاسته‌ی دژیش کار نه‌که‌ن، ئه‌وا به دوو ئاڕاسته کار ده‌که‌ن که به‌هیچ کڵۆجێ ناچنه‌وه سه‌ریه‌ک، واتا نه له‌ئیسلامدا جێگه‌یه‌ک هه‌یه بۆ عه‌لمانیه‌ت، نه له عه‌لمانیه‌تدا جێگه‌ی ئیسلام ده‌بێته‌وه، مه‌گه‌ر به زۆر و بێ پاساو و بۆ مه‌به‌ستی سیاسی، کۆمه‌ڵایه‌تی، ئابووری، جه‌ماوه‌ری، به‌زۆری زۆرداری ئیسلام بئاخنینه عه‌لمانیه‌ته‌وه، یان به پێچه‌وانه‌وه عه‌لمانیه‌ت بئاخنینه ئیسلامه‌وه.\nبه کێ ده‌ڵێن مه‌لا؟\nووشه‌ی مه‌لا که ده‌گه‌ڕێته‌وه بۆ ووشه‌ی (ملاء) ی عه‌ره‌بی و به مانای (پڕ) دێت، واتا که‌سی پڕ عیلم به عیلمی شه‌رعی له قورئان و فه‌رمووده و سه‌رچاوه‌کانی تری فه‌رهه‌نگی ئیسلام. له‌چه‌ند ساڵی رابردوودا له جێگه‌ی ووشه‌ی مه‌لا زاراوه‌ی (زانای ئاینی یان مامۆستای ئاینی) هاته فه‌رهه‌نگی کوردیه‌وه‌و له نوسراوه فه‌رمیه‌کاندا به‌کار ده‌هێنرێت. له‌ڕووی پیشه‌ییه‌وه و له کورده‌واریدا به که‌سێک ده‌وترێت مه‌لا که زانستی شه‌رعی و قورئانناسی و فه‌رمووده‌ناسی خویندووه له کۆلیژ و زانکۆکان یاخود له حوجره‌و مزگه‌وته‌کان وه خاوه‌ن بڕوانامه‌ی زانستی یان ئیجازه‌ی مه‌لایه‌تیه.\nپیشه‌ی ڕاسته‌قینه‌ی مه‌لا چی یه؟\nناوڕۆکی پیشه‌ی مه‌لایه‌تی واتا که‌سایه‌تیه‌کی ئاینی، کۆمه‌ڵایه‌تی پڕ زانست به زانستی شه‌رعی له قورئان و فه‌رمووده و سه‌رچاوه‌کانی تری زانست له ئیسلامدا. مه‌لا واتا کاره‌کته‌ری سه‌ره‌کی کاروباری کۆمه‌ڵایه‌تی که ئاماده‌گی به‌رچاوی هه‌یه له گردبوونه‌وه‌ی مزگه‌وت و ڕێنوێنیکردنی موسوڵمانان له پێدانی وانه‌ی ڕۆحانی و ئه‌خلاقی و کارکردن له‌سه‌ر مانا روحی و به‌ها ئاینی و ئاسمانی وده‌روونیه‌کانی خه‌ڵکی و ئاڕاسته‌کردنیان له ژیانی دونیادا تا مرۆڤی باش و به‌سود بن هه‌ڵبه‌ت به پێوه‌ری ئیسلام، وه له‌دونیادا به‌جۆرێک کاروباری ژیانیان ڕیکبخه‌ن تا دواجار له ژیانێکی ترو جیهانێکی تردا به‌خته‌وه‌ر بن. بۆ ئه‌وه‌ی ووته‌کانی مه‌لا له‌ناو خه‌ڵکیدا ڕواجیان هه‌بێت، ده‌بێت مه‌لا هه‌موو ئه‌و وانه روحانی و ئاکاریانه‌ی به گوتار پێشکه‌شیان ده‌کات، له واقیعی ژیانی خۆیدا پیاده‌کی کردبن، ئه‌گه‌ر نا ووته‌کانی نه مانایه‌کیان ده‌بێت نه ڕه‌واجێک.\nئایا ده‌گونجێ مه‌لا عه‌لمانی بێت؟ به مانایه‌کی تر، دیندار بێ دین بێت؟\nبه تێگه‌یشتن له عه‌لمانیه‌ت و ئیسلام و مه‌لا، ده‌گه‌ینه ئه‌و حه‌قیقه‌ته‌ی که مه‌لا و پیشه‌ی مه‌لایه‌تی و په‌یامه روحانی و ئاسمانی و وانه په‌روه‌رده‌ییه ئه‌خلاقیه‌کانی مه‌لا که هه‌موویان به‌شیکن له روحی ئاین، له هیچ سوچێکی ئایدۆلۆژیای عه‌لمانیه‌تدا جێگه‌یان نابێته‌وه (مه‌گه‌ر مه‌لا به پاسپۆرتی ساخته‌وه خۆی بکات به ماڵی عه‌لمانیه‌تدا). به‌دیوێکی تردا، عه‌لمانیه‌تی ڕاسته‌قینه (که ناوه‌ڕۆکه‌که‌ی نه‌شێوێنرابێت) له هیچ بڕگه‌و سوچ و قوژبنێکیدا، شوێنێکی ته‌رخان نه‌کردووه جێگه‌ی مه‌لاو پیشه‌ی مه‌لایه‌تی ڕاسته‌قینه‌ی تیابێته‌وه (مه‌گه‌ر ده‌رگه‌وانه‌کانی عه‌لمانیه‌ت چاوپۆشی بکه‌ن له پاسپۆرتی ساخته).\nئایا له کوردستان که‌ره‌کته‌ری مه‌لا و چه‌مکی عه‌لمانیه‌ت تێکه‌ڵکراون؟\nبێ گومان به‌ڵێ! زۆرێک له‌و پارتانه‌ی بانگه‌شه‌ی عه‌لمانی بوون ده‌که‌ن و خۆیان به عه‌لمانی دیموکراتخواز ده‌زانن چه‌ندین مه‌لا له دوه‌ریان کۆبۆته‌و، ئه‌م تێکه‌ڵاو بوونه‌ش کاره‌ساتێکی گه‌وره‌یه چونکه وه‌ک له‌سه‌ره‌وه سه‌لماندمان عه‌لمانیه‌ت و مه‌لا دوو ره‌گه‌زن له‌یه‌ک که‌شتیدا کۆنابنه‌وه. که‌واته بوونی پارتی عه‌لمانی له‌کوردستاندا که ئه‌ندامی مه‌لای هه‌بێت له دوو خویندنه‌وه و ئه‌گه‌ر زیاتر هه‌ڵناگرێت:\nئه‌گه‌ری یه‌که‌م: ئه‌و حیزبانه‌ی مه‌لا له پێکهاته‌ی ئه‌ندامه‌کان و خانه و شانه وڕێكخستنه‌کانیاندا هه‌یه، له ڕاستیدا حیزبی عه‌لمانی نین و درۆ له‌گه‌ڵ خۆیان و ئه‌ندامانیان و جه‌ماوه‌ردا ده‌که‌ن هه‌ربۆیه‌ش له‌ناویاندا جێگه‌ی مه‌لا و دیندار و بێ دین و مه‌شروب خۆر و ئیماندار و بێ باوه‌ڕ و باوه‌ڕدار ده‌بێته‌وه.\nئه‌گه‌ری دووه‌م: به‌ڵێ ئه‌و پارتانه ڕاستگۆن له بانگه‌شه‌ی عه‌لمانی بوونیاندا وه خیانه‌تیان له چه‌مکی عه‌لمانیه‌ت نه‌کردووه، به‌ڵکو ئه‌وه مه‌لاکانن شوناسێکی ساخته‌یان هه‌ڵگرتووه‌و له‌ڕاستیدا مه‌لا نین (واتا کاره‌کته‌ری ئاینی نین) به‌ڵکو مرۆڤی عه‌لمانی ڕه‌سه‌نی نائاینی دنیاخوازن و په‌یوه‌ستن به په‌یڕه‌و و پڕۆگرامی حیزبه عه‌لمانیه‌که‌یانه‌وه، به‌ڵام له ژێر ماسکی مه‌لادا خۆیان حه‌شارداوه له‌به‌ر هه‌ر هۆکارێکی سیاسی، ئابوری، پله‌وپایه، هتد.\nبه‌بێ ئیهانه کردن به بیرو باوه‌ڕی هیچ که‌سێک، جا ئه‌و که‌سه عه‌لمانیه‌تی کردبێته به‌رنامه و پڕۆگرام یان ئیسلام، وه بێ هه‌ڵسه‌نگاندن بۆ هه‌رکام له‌م دوو به‌رنامه‌یه و به‌رزڕاگرتنی عه‌لمانیه‌ت به‌سه‌ر ئیسلام دا یان ئیسلام به‌سه‌ر عه‌لمانیه‌ت دا، وه به ڕیزگرتن له‌هه‌ر دوو به‌رنامه و پڕۆگرام، له‌ژێر ڕۆشنایی ئه‌و لێکدانه‌وه بابه‌تی و زانستیه‌ی سه‌ره‌وه، ده‌گه‌ینه ئه‌و ڕاستی و ده‌ره‌نجامه‌ی که نابێت مرۆڤی عه‌لمانی مه‌لا بێت، وه‌نا بێت مه‌لا عه‌لمانی بێت. ئه‌گه‌ر مه‌لایه‌ک عه‌لمانی بوو ئه‌وا به سیفه‌تی مه‌لابوونه‌که‌ی دینداره، باوه‌ڕداره، ڕوحانی یه، وه به‌سیفه‌تی عه‌لمانی بوونه‌که‌ی بێ دینه، دنیاخوازه، ماتریالیسته. به‌مه‌ش دژیه‌کی دروست ده‌بێت و سه‌ر له خۆیان و هاوڵاتیان و عه‌لمانیه‌ت و ئیسلام و په‌یڕه‌وانی هه‌ردوو ڕێباز ده‌شێوێنن. بۆ ئه‌وه‌ی ئه‌م دژیه‌کی و سه‌رلێشیوانه نه‌مێنیت، که وه‌ک مۆرانه له کۆمه‌ڵگای کوردی داوه هه‌م له‌جه‌سته‌ی عه‌لمانیه‌ت هه‌م له جه‌سته‌ی ئیسلام، داوا له مه‌لا به‌ڕێزه‌کان، مامۆستا ئاینیه به‌ڕێزه‌کان، زانا ئاینیه به‌ڕیزه‌کان ده‌که‌م خۆیان یه‌کلایی بکه‌نه‌وه که کامیان هه‌ڵده‌بژێرین: ڕێبازی عه‌لمانیه‌ت و سیفه‌تی مه‌لایی له خۆیان ده‌که‌نه‌وه، یانیش ڕیبازی مه‌لا بوون و سیفه‌تی عه‌لمانی له‌خۆیان ده‌که‌نه‌وه. به‌مه‌ش ڕێز له خۆیان و پیشه‌که‌یان و ئایدۆلۆژیه‌که‌یان و خه‌ڵکیش ده‌گرن وه ئیشکالیه‌تی شوناسی فکری گومان ناخاته سه‌ر گوتاریان.


نوواندن و مانۆڕی ساختە\n"ئێران" لە دوای کووشتنی قاسمی سولەیمانییەوە، هیچ جۆرە تۆڵەیەکی نەکردۆتەوە جگە لە هەندێک موشەکی نەرمە بارووت و درۆنی ناسک بۆ فرۆکەخانەکان و ئێستاش دوای هەڕەشەکانی "زەینەب سولەیمانی" هیچ ناکات و تەنها نمایشگەرییە بۆ دەستخستنی ئۆفەری زیاتری نەوت و دەسەڵات. دوای کووشتنی فەخریزادەی باوکە ئەتۆمییەکەشی؛ بینرا هیچی نەکرد، چونکە دۆخەکەی ناسکە و ئاسان ێراقی لە کیس دەچێت و بەدیلی سووننەکان حازرە.\n"ئێران" دەیتوانی کێشە بۆ گەرووی هورموز دروست بکات و بەرژەوەندی نەوتی (ئەمریكا و ئەورووپا) تا رادەیەک بخاتە مەترسی و نەیکرد، دەیتوانی لە ئامانجەكانی ئەمریكا لە ئێراق بدات و هیچ نەبێ سووننەکان پەراوێز بخەن و نەیکرد. دەیتوانی موشەكی حوسەینی زیاتر بۆ تەلئەبیب و جۆلان زیاد بکات و نەیکرد. دەركردن و تەنگ پێهەڵچنینی جوولەكە و بەرەگەز ئەمریكیەكانی ناو ئێران ئاسانترین کارت و کردەی توڕەکردنی ئەمریکایە، نەیکرد و ناشیکات. ئەوە سیاسەتی مەرجەعییەتی قوم و تارانە، بەدیوی ئەمریكاشدا وایە و نەرمتریشە، دەساڵە ئەمریکا هەڕەشە لە تاران و کەنداوی فارس دەکات، بە پێچەوانەوە خەریکی کۆپیکردنەوەی چەند ئێرانێكە درووستی بکات لە ناوچەکە هاوشێوەی لوبنان و سووریاو ئێراق و دروستیشی کرد .\nئیسرائیلیش واوەترەو بیرمانە لە 21/1/2019 بۆ ئەوەی موشەكەكانی تاقی بكاتەوە هەستا هەندێ مۆڵگەی سووپای قودسی ئێرانی لە سوریا كردە ئامانج، گوایە لە ئامانجە ستراتیجیەكانی ئێرانی داوە، ئەمە ئەسڵەن ختوكەدان زیاتر هیچیتر نەبوو، لەكاتێكدا هێزی ئەو موشەكە كیشوەربڕانە بۆ قوم و تارانیش بڕدەكات،لە ژێرەوەش خەریکی گفتوگۆی ئامانجدارن.\nبەپێی بەڵگە نامەیەك 68 گروپ و كەتیبە و لیوای جۆراوجۆری شیعە هەیە لە ئێراق بە ملیارەها دۆلار بودجەی ساڵانەیان بۆ تەرخانە جگە لە بزنسی رەش و دەرهێنانی نەوت و پاڵاوگەی نایاسایی کەچی ئەمریکا بێدەنگە لێیان و باسی دیموکراسیەت و حوکمڕانی ڕەشید دەکات. "موقتەدا" خاوەنی دەیان سەربازگەو سووپا و ھێزی میلیشیایی سەربازییە وەک (سووپای مەھدی و لیوای رۆژی دوایی و سەرایا سەلام) کەچیی ھێزی پێشمەرگە بە میلیشیا ناودەبات و داوای ھەڵوەشاندنەوەی دەکات.\nتۆمەتبارە بە کوژرانی دەیان سەربازی ئەمریکی و تیرۆری کەسایەتییە دیبلۆمات و بیانییەکان و تیرۆری زانای ئاینی و مەرجەعی دیار عەبدولمەجید خوئی لە ٢٠٠٣.\nئەوەتا ئێستاش وەک دۆستێکی ئەمریکا و سووننەکان نواندن دەکات و بە کەسێکی نزیک لە عەرەبستانی سعودیی و ئیمارات دادەنرێت و دەیەوێت ئەندازەگیریی چاککردنەوەی پەیوەندییەکانی تاران و ریازو واشنتۆن بێت. ئەگەرچی مانۆرەکانی ھەر زمانەوانییە و نەیتوانیوە زیان بەو ستراتیژەی ئەمریکا بگەیەنێت، تەنانەت لە بریاری ناساندنی قودس بە پایتەختی ئیسرائیل لەلایەن ترامپەوە لە مانگی ١٢/٢٠١٧ کە وتی من یەکەم سەرباز دەبم بۆ ئەو جیھادە دژی ئیسرائیل. چەندین ھەرەشەی کرد بۆ کۆکردنەوەی گروپە چەکدارەکان و سەرایاو لیواکانی، دیسان نەیتوانی ھیچ بکات و وەھم و مانۆر دەرچوو.\nبۆیە حکومەتی ئایندەی ئێراق هێندە دڵخۆشکەر نییە بۆ کورد، هەتا کوردیش کەمێک مانۆڕو نواندن نەکات.


زایینی: ١٨-١٠-٢٠١٧ - هەتاوی: ١٣٩٦/٠٧/٢٦ - ١٧:٤١ تاران قه‌باره‌ی فۆنت:\nکوردستان میدیا: دایکی شەهیدێکی ڕێگای ڕزگاریی کوردستان لە شاری مەهاباد ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی سێشەممە ڕێکەوتی ٢٥ی رەزبەری ١٣٩٦ی هەتاوی دایە "زارا عەبدی" دایکی شەهید "فەتاح عەزیزی پوور" لە شاری مەهاباد بە هۆی پیری و بەساڵاچوویی کۆچی دوایی کرد.\nدایە زارا ئینسانێکی نیشتمانپەروەر وجێگای ڕێزی خەڵکی ناوچەکە بوو و تا هەر دەم شانازیی بە ڕێبازی کوڕە شەهیدەکەی دەکرد.\nتەرمی دایه زارا لە نێو ئاپۆرای خەڵکی ناوچەکەدا بە خاک سپێردرا.\nشەهید "فەتاح" ساڵی ١٣٤٢ی هەتاوی لە گوندی "گامێشان" سەر بە شاری مەهاباد لەدایک بوو. ناوابر پێشمەرگەیەکی قارەمانی حیزبی دێمۆکراتی کوردستانی ئێران بوو کە ڕێکەوتی ١٠ی جۆزەردانی ١٣٥٩ی هەتاوی له شەڕێکی قارەمانانەدا دژی داگیرکەرانی کوردستان لە شاری ڕەبەت شەهید بوو.


سکاڵایەک دژ بە رۆژنامەنووس و نووسەرە تیرۆریستەکان.\nلیژنەی لێکۆڵینەوە لە کوشتنی"قوتابی زانکۆ"سەردەشت عوسمان پاش چەندین مانگ بە"بەڵگەوە"سەلماندی کە سەردەشت دەستی لەگەل تیرۆریستان تێکەڵ کردووەو کوشتنیشی پەیوەندی بەوە هەبوو کە ئەرکێکیان پێ سپاردووەو ئەنجامی نەداوە.\nئەگەر من حکومەت بم، ئەوا دەست بەجێ سەرجەم رۆژنامەنووس و ئەندامانی رێکخراو و کەمپین و کەسوکاری سەردەشت دەستگیردەکەم، چونکە بە ئاشکرایی لە رۆژنامەو گۆڤارو سایتەکان پشتیوانیان لە کابرایەکی تیرۆریست کردووە. ئەمە مافی یاسایی حکومەتەو کەس بۆی نییە گلەیی و گازندەی لێ بکات: گەل سەرچاوەی حکومەتەو بە دەنگدانی نهێنی هەڵیبژاردووە!\nپاش راگەیاندنی لیژنەیەکی"بێلایەن و دەستپاک"ی راسپارد بۆ لێکۆڵینەوەو پێداچوون لە دوسییەی نابراو، بەڵام سەیر ئەوەیە رۆژنامەنووسە تیرۆریستەکان دیسان هانی خەڵک دەدەن دژ بە ئەنجام و ماندووبوون و شەونەخونی ئەو لیژنە"سەرڕاست"و"بێلایەنە".\nئێستا لەم کاتە سەختە کە ئەزموونە ساواکەمان تێدا تێدەپەڕێ، قوڕەکە ئەوەندەی تر خستتر بووەوەو سەرۆکی حکومەتیش لە ماڵەوە نییە!.\n"بەداخەوە"رۆژنامەنووسە"بێویژدانەکان" لەبری دەستخۆشی و سوپاسگوزاری لە ئەندامە بەڕیزەکانی لیژنەی لێکۆڵینەوەکە، ئەوەندەی تر ئەرکیان زیاترکردووە، چونکە دەبێ لە سایت و رۆژنامە و گۆڤارەکان بۆ ناوی سەرجەم ئەو کەسە گومانلێکراوانە بگەڕێن کە پشتیوانی لە تیرۆریستەکانی ئەنساروئیسلامیان کردووە و سکاڵایان لەسەر بەرزبکەن، چونکە دەرکەوت کە:\n1- رۆژنامەنووسان چاویان بە"سەرکەوتنی ئەزموونە پیرۆزەکەمان" هەڵنایەت و پشتیوانی لە ئەنسارولئیسلام دەکەن و تاوانەکەیان بۆ دەپۆشن!\n2- گومان دەکەن لە ئەنجامی لێکۆڵینەوەی لیژنەکەیان!\n3- خراپ بە کارهێنانی کەشوهەوای ئازادی!\n4- هەوڵی لەکەدارکردنی دەزگا پایەدارەکانی هەرێم دەدەن کە بە قازانجی دوژمنانمان دەکەوێتەوە!\nتاقە مەترسی ئەم هەنگاوە ئەوەیە، رۆژنامەنووسە پیلانگێڕو فرەبێژەکان زماندرێژی دەکەن و تۆمەتی رەشبگیری دەخەنە ئەستۆی دەزگا پایەدارەکان.\n"بەڕاستی"ئەقڵ و حیکمەت لە وەڵات باڵادەستە، ئاخر ئەوە چاکەی حکومەتە بە هێمنی ماوەتەوە و رۆژنامەنووسەکان دەستگیر.\nمن نیازم نەبوو لەم بارەیەوە بنووسم، جا نووسین سوودی چییە؟!\nهەندێ پەندی پێشینان هەیە دەڵێن(بێدەنگی وەڵامی ئەحمەقەکانە) یان(...بێدەنگی ئاڵتونە)، بەڵام ناکرێ لە نێوان تیرۆریستی دەوڵەتی و"تیرۆرستی رۆژنامەنووسەکان، بەبێدەنگی بمێنمەوەو بەخۆم"ئەعتراف"دەکەم کە بە ئاشکرا دژ بە ئیسلامییەکانم و"ژێربەژێر"یەکێکم لەوانەی پشتوانیم لە تیرۆریستێک وەک سەردەشت کردووەو دەکەم، ئەمەش مەسەلەیەکی ئاساییە و ئەمجارەیان پەتای شیزۆفرین منیشی گرتەوە، لە وەڵاتەکەم هەمیشە بە دوو روویی رەفتار دەکرێ:\nئەوەی لەسەر شەقام سەڵاوی لێدەکەی، کەسێکیتری لەناوخۆی شاردۆتەوەو مەحاڵە بیناسی: بەناوی ئازادییەوە، ئازادی لە سێدارە دەدەن، بەناوی عەداڵەتەوە، عەداڵەت دەستڕێژدەکەن، بەناوی حەقخوازییەوە، حەقی ملیونان کەس لەژێرپێ دەنێن، بەناوی رەوشت بەرزییەوە، گەندڵترین و خوارترین رەوشت باڵادەستەو بەهەمان شێوە بە ناوی قانونەوە، بە ئارەزووی خۆیان عودو کەمانی لێدەدەن و تۆش دەبێ هەڵپڕکێ بکەی و بڵێی ئامین.\nمەسەلەکە زۆر ئاسانە، بۆ نموونە حکومەتی ئەڵمانی چەندین ئەندامی لەشکری سووری لە زیندانی(شتامهایم)، تیرۆرکرد، کەچی وتیان ئەوانە خۆکوژی بە کۆمەڵیان ئەنجام داوە و بەهەمان شێوە کۆماندۆی تایبەتی پۆلیسی ئەو وەڵاتە بەبەرچاوی خەڵک (ئەندریاس)یان لە وێستگای شەمەندنەفەری (باد کلاینن)کوشت، کەچی لە میدیاکان رایانگەیاند کە خۆیی کوشتووە!\nلە نموونەی کاکە سەردەشت، دەستە نهێنییەکان پێمان دەڵێن: ئاگاتان لە قەڵەمەکانتان ببێت، بە پێچەوانەوە مەمنون ببن بە کوشتن، چونکە پاش کوشتنتان ئابروشتان دەبەین...وەک ئیسلامییەکی تیرۆریست دەتناسێنین و نەفرەتی دنیاتان بۆ دەهێنین و کەسیش ناتوانێ هیچمان پێ بکات!\nلێرەدا "ئامۆژگاری" تیرۆریستە قەڵەم بەدەستەکان دەکەم کە:\n1- بێدەنگ ببن و واز لە کەمپین و مەمپین بهێنن.\n2- بە بۆنەی دووبارە تیرۆرکردنی سەردەشت، دووبارە پرسەی بۆ دابنین و سەرەخۆشی لە کەسوکارەکەی بکەن.\n3- داوای لێبوردنی گشتی لە حکومەت بکەن و سوپاسیشی بکەن و هیوابخوازن داواکەتان جێبەجێ بکات.\n4- سوپاسی خودا بکەن کە لە رۆژی لەدایکبوونی سەردەشت، ئەمەی لە نێوچەوانی نووسیوە. ناسزایی جۆرێکە لە"کوفر"و دەبێ شکوربن!\n5- رۆژنامەنووسان و نووسەران لە ئێستاوە سیڤی خۆیان بە وێنەوە لە هەموو شوێنێک بڵاوبکەنەوە تا بیسەلمێنن کە پیشەکەیان راپۆرت و هەواڵ و وتارنووسینە.\nئەوەی ئەم کارە نەکا، خۆی بەرپرسە ئەگەر وەک پیاوکوژ، جەردە، تیرۆریست، بێ رەوشت و زەوتکەر بە خەڵک ناسرا. دیسان ئەمەش زۆر ئاساییە، ئاخر لە وەڵاتەکەم شتی سەیر و عەنتیکە روودەدا، ئەوە نییە من بە خۆم شایەتی کۆچی دوایی(رەشید باجەڵان)م کە هەژارترین مرۆڤی شارەکەم بوو، لەبەر ئەوەی ناوبراو ناسنامەی کەسێتی پێ نەبوو، بەهۆی مرۆڤدۆستانەوە، بەناوی خۆی نەنێژار. سوپاس بۆ ئەو کەسە کە لەسەر کێڵەکەی نووسی(خاڵۆ رەشید)!\nمن هەقم بە کەسەوە نییەو لە ماڵی خۆم دانیشتوم و"یا خوا"بۆ خاتری ئەم جەژن و پاش"جەژنە"ملشکاوە کە بووە هۆی گرانی و رەنگ زەری دایک و باوکانێکی زۆر، هیچ کەس بەهۆی بیروبۆچوون "با ناپەسەندیش" بێت، دووجار لەسەر یەک تیرۆر نەکرێت و، کەس نەکوژرێ و هیچ کەس بە درۆ شت بۆ هیچ کەس هەڵنەواسێ!\nخوێنی هاوڕێ سەردەشت بۆ چارەکە سەدەیەک وون دەبێ، بەڵام پاشان بکوژانی ئاشکرا دەبن..."خودایە" رەحمێک لەم گەلە بکەیت و رێگای شەڕی قەڵەم بە قەڵەم پیشان بدەی!


هەڕەشە لە حیزبە کوردییەکانی دژبەری حکوومەتی ئێران لە لایەن بەرپرسی ستراتیژیی ئەمنییەتی میللی\n١٨ ئوت ٢٠١٩ - ٢٧ گەلاوێژ ١٣٩٨ - ٠٣:٢٤ تاران\n١٣٩٨/٠٥/٠٣ - ٢٥-٠٧-٢٠١٩ - ١٢:٣٤ تاران ١٠٤ قه‌باره‌ی فۆنت:\nئاژانسی کوردپا: بەرپرسی ستراتیژیی میللیی ئەمنییەتی بەردەوامی ستادی گشتیی هێزە چەکدارەکانی حکوومەتی ئێران، هەڕەشەی لەنێوبردنی حیزبە کوردییەکانی کرد.\n"حەسەن ڕستگارپەنا"، بەرپرسی ناوەندی ئەمنییەتی میللیی بەردەوامی ستادی گشتیی هێزە چەکدارەکان، لە لێدوانێکدا بۆ ئەندامانی قەرارگای حەمزەی سپای پاسداران، وێڕای هەڕەشەکردن لە حیزبە کوردییەکانی ئۆپۆزسیۆنی حکوومەتی ئێران، ڕایگەیاند کە عەرەبستانی سعوودی لە هاندان و ڕەوانەکردنی ئەم گرووپانە بۆ نێوخۆی ئێران، دەستی هەیە.\nناوبراو هەروەها وتی: "لە مانگەکانی ڕابروودا، لەگەڵ چالاکبوونی باڵوێزخانەی عەرەبستان لە هەرێمی کوردستان، گرووپە تێرۆریست و جیاخوازەکانی کوردی، بەردەوام هاتوچۆی ئەو باڵوێزخانەیە دەکەن و پیلانە شوومەکان لەو ناوەندەوە وەردەگرن".\nجێگیری ناوەندی ستراتیژی ئەمنییەتی میللیی بەردەوامی ستادی گشتیی هێزە چەکدارەکان، لە قسەکانیدا ئیدعای ئەوەی کردووە کە سەرکێشییەکانی شازادەکانی سعوودیە و بەکرێگیراوی ئامریکا، بۆ هەموو ناوچەکە مەترسیدار بووە و لە ساڵانی ڕابرددوودا گرووپەکانی دژە شۆڕشیان بانگهێشت کردووە هەتا دژ بە ئێران کردەوەی تێرۆریستی ئەنجام بدەن کە بە گیانفیدایی سەربازانی قەراگای حەمزەی سەیدوشوهەدا، ناکام ماوەتەوە.\n"حەسەن ڕستگار پەنا" بە هەڕەشە کردن لە حکوومەتی هەرێمی کوردستان ڕایگەیاندووە: "دژە شۆڕشەکان باش دەزانن کە ئەگەر کۆماری ئیسلامی بیهەوێت و ئیرادە بکات، لە تەواوی جوغرافیای کوردستانی عێراق ئەوان لەنێو دەبات. ماوەی ٤٠ ساڵە گرووپە کوردییەکان لە ناوچەکەدا، سەرکێشی دەکەن".\nڕۆژی چوارشەممە، ٢ی گەلاوێژ، "ڕەحیم سەفەوی"، ڕاوێژکاری ڕێبەری حکوومەتی ئێران لە لێدوانێکدا لە شاری کرماشان ڕایگەیاند: "سپای پاسداران تۆڵەی قورس لە حیزبە کوردییەکانی ئۆپۆزسیۆنی حکوومەتی ئێران دەکاتەوە".\nناوبراو لە درێژەی قسەکانیدا ڕایگەیاند: "ئێمە داوا لە وڵاتی دراوسێ دەکەین بەپێی ڕێککەوتنەکان و بەڵێنەکان کە دەبێ پێبەندی بن، چاوەدێریی ئەو گرووپە دژبەرانە بکەن کە لە خاکی ئەواندا چالاکی دەکەن".


07:43 - 2022-05-12\nبەرپرسانی هەرێمی خیرسۆن لە باشووری ئۆكرانیا رایانگەیاند: ئیدارەی هەرێمەكە داوا لە ڤلادیمێر پوتین سەرۆكی روسیا دەكات، كە هەرێمەكەیان بخاتە سەر خاكی وڵاتەكەی.\nكیریل ستریمۆسۆڤ جێگری سەرۆكی ئیدارەی روسیا لە خیرسۆن لە لێدوانێكی رۆژنامەوانیدا رایگەیاندووە: هیچ نیازێك نییە بۆ پێكهێنانی كۆماری میللی خیرسۆن هاوشێوەی هەرێمەكانی دۆنیتسك و لۆغانسك، بەڵام پلان هەیە كە داوا لە پوتین بكرێت، بیكاتە بەشێك لە خاكی روسیا.\nكیریل ستریمۆسۆڤ ئاماژەی بەوەشداوە، كە خیرسۆن روسیایە، بەڵام دامەزراندنی كۆماری میللی خیرسۆن لەئارادانییە و هیچ راپرسییەك بۆ ئەو مەبەستە ناكرێت، بەڵكو بڕیارەكە پەیوەست دەبێت بە فەرماندەیی هەرێمی خیرسۆن-ەوە، تا داوا لە ڤلادیمێر پوتین بكات، هەرێمەكەیان بكاتە بەشێك لە خاكی روسیای فیدراڵ.\nبە وتەی چاودێرانی سیاسی، كۆنترۆڵكردنی شاری خیرسۆن لە باشووری ئۆكرانیا و بەشێكی زۆری ناوچەكانی دەوروبەری لە سەرەتای جەنگی نێوان روسیا و ئۆكرانیا، یەكێكە لە گرنگترین دەستكەوتەكانی مۆسكۆ.\nبەبۆچوونی بەرپرسانی ئۆكرانیاش، روسیا پلانی هەیە كە راپرسییەك دەربارەی سەربەخۆیی خیرسۆن لە هەرێمەكە رێكبخات، هاوشێوەی ئەوەی لە هەرێمەكانی دۆنیتسك و لۆغانسك لە ساڵی 2014 دا كردی.\nبەرپرسانی كۆشكی كریملین لەوبارەیەوە رایانگەیاندووە، بابەتەكە دەگەڕێتەوە بۆ هەڵوێستی دانیشتوانی ناوچەی خیرسۆن لە دیاریكردنی ئەوەی بچنە پاڵ روسیا یان نا.\nبەر لە چەند رۆژێك لە هێرشكردنە سەر ئۆكرانیا لە 24ی شوباتی رابردوودا، مۆسكۆ دانی نا بە هەرێمەكانی دۆنیتسك و لۆغانسك وەك دوو هەرێمی سەربەخۆ، ئەوەشی وەك پاساوێك بەكارهێنا بۆ رەوانەكردنی سوپای روسیا بۆ ئەو دوو هەرێمەی ئۆكرانیا.\nهەرێمی خیرسۆن بەندەرێكی گرنگی لێیە لەسەر دەریای رەش و رووباری دنیبەر، هەروەها سەنتەرێكی گرنگی پیشەسازیی دروستكردنی كەشتییە.


قۆناغی دووەمی بەهاری عەرەبی\n"خوێندنەوەیەك بۆ خۆپیشاندانەكانی جەزایرو سودان"\nجەزایرو سودان لە دەرەوەی ئەو شەپۆلە ناڕەزاییە بوون كە لە كۆتایی ساڵی 2010ـەوە هەندێ وڵاتانی عەرەبی گرتەوەو دواتر ناونرا بەهاری عەرەبی، قۆناغی یەكەمی بەهاری عەرەبی بەشێوەیەكی هێمنانە لە تونس دەستیپێكردو لە بەهاری 2011 لە سوریا بەكارەسات كۆتاییهات.\nبەڵام لەم بەهارەی ئێستادا شەپۆلی ناڕەزایی جەزایرو سودانی گرتەوە، ئەنجامەكەشی تائێستا لە جەزایر دەستلەكاركێشانەوەو لە سودان لابردنی هەڕەمی دەسەڵات بوو.\nئاشكراشە هۆكاری سەرهەڵدانی شەپۆلی ناڕەزایی لە هەردوو قۆناغەكە دەسەڵاتی دیكتاتۆری و پاوانخوازی و گەندەڵی و خراپی رەوشی ئابوری بوو، قۆناغی یەكەم بەشێوەی جیاواز كۆتاییهات، لیبیاو یەمەن و سوریا دووچاری شەڕی ناوخۆ بوون، لە میسرو تونس دەسەڵاتێكی تا رادەیەك سەقامگیر بەرقەرابوو، بەڵام ئایندەی سیستەمی دەسەڵات و بارودۆخی سیاسی هەریەكە لە جەزایرو سودان هێشتا لێڵە.\nلە قۆناغی یەكەمدا جەماوەر داوای لابردن یان دەستلەكاركێشانەوەی دەسەڵاتی دەكرد، بێئەوەی هیچ پلان و بەرنامەیەكیان بۆ ئایندە هەبێت، ئەمەش یەكێك بوو لە كەموكوڕییەكان و سەرەنجام ئامانجەكانی بەدی نەهێنا، چونكە نالەباری رەوشی سیاسی و ئابوری گەیشتبووە ئاستێك كەس پێشبینی خراپتری نەدەكرد، وەك ئەوەی كە روویدا.\nدەستلەكاركێشانەوەی بوتەفلیقە لە جەزایرو لادانی ئەلبەشیر لە سودان ناڕەزایی و توڕەیی خەڵكی ئەو دوو وڵاتەی هێور نەكردەوە، خەڵك داوای گۆڕینی سەرلەبەری سیستەمی سیاسی و دوورخستنەوەی رەمزەكانی دەسەڵاتی پێشوو دەكەن، لێرەوە كەلێنێك لە نێوان خۆپیشاندەران و سوپا دروست دەبێت.\nلە جەزایر سوپا سوورە لەسەر كۆتایی قۆناغی راگوزەر، كە بەپێی دەستوری ئەو وڵاتە ماوەكەی (3) مانگە، بەڵام خۆپیشاندەران داواكەی سوپا رەتدەكەنەوەو پێیانوایە ئەو ماوەیە درێژەپێدانی دەسەڵاتی بوتەفلیقەیە، بۆیە توندی خۆپیشاندانەكان لەم رۆژانەی دواییدا زیاتر بووە.\nلە سودان دوای خوێندنەوەی یەكەمین بەیاننامە لەلایەن عەوز بن عەوف، وەزیری بەرگری پێشوو جەماوەر هەستی بەبێئومێدی كردو دەسەڵاتی تازەیان بە درێژكراوەی دەسەڵاتی پێشوو وەسفكرد، ئەنجومەنی سەربازیش بە هیچ جۆرێك ئاماژەی بۆ ئەو ئامانجانە نەكرد كە خەڵكی سودان لە پێناویدا رژانە سەرشەقام.\nبە خوێندنەوەی رووداوەكانی جەزایرو سودان پێناچێت بەمزوانە رەوشی سیاسی و ئەمنی ئەو دوو وڵاتە ئارام بێت، تەنانەت ئەگەر رووداوی نەخوازراویش بەرپا نەبێت.\nتا ئەم چركەساتە لێدوانی فەرماندە سەربازییەكانی هەردوو وڵات ئاماژەن بەوەی سوپا وا بە ئاسانی ملكەچی داواكانی خەڵك نەبێت، بێگومان ئەمەش پێشهاتێكی مەترسیدارە بۆ ئایندەی ئەو دوو وڵاتە، بەڵام رووداوەكانیش بە پەلە دەگۆڕدرێن و ئەگەری گۆڕانكاری پێشبینی نەكراویش لە ئارادایە.\n 748 جار بینراوه


وێڕای باسکردنی به‌رده‌وام له جۆره‌کانی توندوتیژی و شێوازه‌کانی و پیاده‌کردنی له لایه‌ن خه‌ڵکی جیاوازه‌وه گه‌ر له‌هه‌ر پله‌وپایه‌یه‌کی زانستی، ڕۆشنبیری، پیشه‌یی و ئاینی و ڕه‌گه‌زی جیاواز بن، به‌ڵام بوونی توندوتیژییه‌کان به‌رده‌وامییه‌تی هه‌یه و جۆرو شێوازه‌کانیشی ئاستی جۆربه‌جۆری به‌خۆوه بینیوه له‌سه‌ر ئاستی جیهان به‌گشتی له‌گه‌شت بواره جیاوازه‌کانی سیاسی، ئابوری، کۆمه‌ڵایه‌تی و ده‌رونی… هتد.\nله‌ساته وه‌ختی خوێندنه‌وه‌م بۆ چیرۆکێک که باسی له ئاسه‌وارو ئاکامه‌کانی توندوتیژی ده‌کرد ئه‌وه‌ی جێی سه‌رنجم بوو ده‌رئه‌نجامی دیالۆکێک بوو له نێوان پۆلیس و تاوانلێکراوه‌که که ژنه‌که بوو، هه‌روه‌ها هه‌ڵوێستی تاوانباره‌که که هاوسه‌ری ژنه‌که بوو، چیرۆکه‌که بریتی بوو له لێدانی زله‌یه‌ک له پیاوه‌که‌وه که پارێزه‌ر بوو بۆ ژنه‌که‌ی که کاری بزنسی ده‌کرد، ڕوداوه‌که دووه‌م جار ڕوو بدات که بوو بووه هۆی خوڵقاندنی ترس و دڵه‌ڕاوکێ و سه‌رسوڕمانی ژنه‌که‌ی. له‌یه‌که‌م جاردا به داوای لێبوردنی پیاوه‌که؛ ژنه‌که‌ی لێی خۆش بوو، به‌ڵام بۆ دووه‌م جار کاتێک پیاوه‌که ته‌نها ده‌ستی لێ به‌رزکرده‌وه؛ ئیدی ژنه‌که لێی ترساو به‌ته‌واوی لێی نیگه‌ران بوو. له ئاکامدا توڕه‌بوونی ژنه‌که و بێتاقه‌تی پیاوه‌که؛ بووه مایه‌ی خۆبه‌ده‌سته‌وه‌دانی پیاوه‌که‌ی بۆ پۆلیس، بێ ئه‌وه‌ی ژنه‌که‌ی لێ ئاگادار بکاته‌وه، چونکه به‌هۆی دووباره‌بونه‌وه و شه‌رمکردنی له ژنه‌که‌ی هه‌ستی به تاوانی خۆی ده‌کردو ویستی سزای خۆی بدات.\nده‌رئه‌نجام به ئاگادارکردنه‌وه‌ی ژنه‌که له لایه‌ن پۆلیسه‌وه، ئه‌وه‌ی جێی سه‌رسامی بوو کاتێک ژنه‌که ویستی جارێکی تر له هاوسه‌ره‌که‌ی خۆش بێت، پۆلیسه‌که ووتی ״داوای لێبوردن ده‌که‌ین گه‌ر تۆش لێی خۆش بیت ئێمه دۆسێکه‌ی ده‌نێرین بۆ دادوه‌ر و سزای خۆی وه‌رده‌گرێت به‌پێی یاسا، ئه‌مه به‌ده‌ر له‌وه‌ی پۆلیسه‌که ئامۆژگاری زۆری ژنه‌که‌ی کرد که لێخۆشبوونیان له ئه‌نجامده‌رانی توندوتیژی وایکردووه مه‌سه‌له‌ی توندوتیژی بۆ سه‌ر ژنان زیاد بکات و یه‌کێک له هۆکاره سه‌ره‌کییه‌کانی ئه‌و زیادبونه‌شی گه‌ڕانده‌وه بۆ شه‌رمکردن و بێده‌نگبوونی ژنان له به‌رامبه‌ر که‌سی پیاده‌که‌ر که یارمه‌تیده‌رو ڕێخۆشکه‌ر ده‌بێت بۆ پیاوان که دووباره‌و چه‌ند باره‌ی بکه‌نه‌وه״.\nئه‌وه‌ی جێی سه‌رنجه ئه‌وه‌یه که هه‌ردوو هه‌ڵوێسته‌که؛ له لایه‌ک پۆلیس له‌ئاست ووشیاربوون و به‌ته‌نگه‌وه‌هاتنیان بۆ جێبه‌جێکردنی یاسا و سزادانی تاوانباران، له له‌لایه‌کی دیکه خۆبه‌ده‌سته‌وه‌دانی هاوسه‌ری ژنه‌که که خۆی به تاوانبار زانی و ویستی سزای خۆی وه‌ربگرێت ئاماژه‌یه بۆ به‌رزی ئاستی ڕۆشنبیری مرۆڤه‌کان و باوه‌ڕبوون به دادگا و سه‌روه‌ری یاسا هه‌رچه‌نێک و هه‌رچۆنێک بێت باجه‌که‌ی.\nبوونی ئه‌و چیرۆکه واقعییه له‌سه‌ر ئاستی جیهان و ناوخۆدا به‌وه‌ی مرۆڤه‌کان دووچاری توندوتیژییه‌کان ده‌بنه‌وه ڕۆژانه خۆی دووباره ده‌کاته‌وه، به‌ڵام زۆر هۆکار هه‌ن که یارمه‌تیده‌رن و ده‌توانن ڕۆڵ بگێڕن له که‌مبونه‌وه و پیاده‌کردنی جۆره‌کانی توندوتیژی که ده‌بنه ته‌واوکه‌ری یه‌کتر له‌وانه؛ شکاندنی بێده‌نگی و شه‌رمنه‌کردنی قوربانی له به‌رامبه‌ر کارو کرده‌وه‌کانی تاوانبار هه‌ر که‌س و لایه‌نێک بێت، متمانه بوون به یاسا و دامو ده‌زگاکانی پۆلیس و سه‌روه‌ری یاسا و پیاده‌کردنی له به‌رامبه‌ر هه‌مووان وه‌ک یه‌ک، سه‌ره‌ڕای بڕواکردنی کۆمه‌ڵ به ووته‌ی ژنه‌که‌و له به‌رامبه‌ریدا ڕاستگۆیی ژنه‌که‌ش له به‌رامبه‌ر ئه‌و ڕوداوه‌ی که به‌سه‌ریدا هاتووه‌و… هتد\nبێگومان هه‌موو ئه‌و لایه‌نانه پێکه‌وه ده‌توانن ڕۆڵیان هه‌بێت له که‌مکردنه‌وه‌ی جۆره‌کانی توندوتیژی که ڕۆژانه له‌سه‌ر ئاستی جیهان ڕووبه‌ڕووی ژنان ده‌بێته‌وه به هۆکاری جیا، چونکه پێکه‌وه ده‌بنه ته‌واوکه‌ری یه‌کتری و هیچ لایه‌کیان بێ ئه‌وی دی به ته‌نها ناتوانن کارو ڕوداوه‌کان که‌م بکه‌نه‌وه، چونکه توندوتیژییه‌کان ده‌کرێت که‌م بکرێته‌وه، به‌ڵام ناتوانرێت بنبڕ بکرێت.


تەختکەلیلی کوردی ١.٢ بۆ ماک ئامادەیە. | kurditgroup\nتەختکەلیلی کوردی ١.٢ بۆ ماک ئامادەیە.\nپاش ئەوەی هەندێک برادەری باکور و هەڤاڵی ترم بینی، کە بەدوای تەختەکلیلی لاتینی کوردی دەگەڕێن بۆ سیستەمەکانی ماک، بە پێویستیم زانی بۆ هەموو لایەک دروست بکرێت. ئێستا وەشاندنی ١.٢ تەختەلیلی کوردی بۆ ماک دوو شێوەی لەخۆی گرتووە بەم جۆرە:\n***Kurdish-Aramic (right to left).\n***Kurdish-Latin (left to right).\nهەروەها لەوەشاندنی کۆنی سۆرانیشدا هەندێک گۆڕانکاری کراوە وەکو پیتی ع لە گەڵ داگرتنی شیفتی ح و وە هەوڵ دراوە بەهەموو شێوەیەک تەواو تەواو لە بنەڕەتی لاتینی و ئارامییەوە نزیک بێت. لە پاشکۆدا وێنەی زۆرتری ڕووپەڕیان دەبین. وە گورزەکەش ئامادەیە لێرەوە:\n[url=http://chawg.org/dl/MacOSX/Kurdish-Keyboard-forMACOSx-1.2.zip]داگرتن ١ [/url]\n[url=http://kurditgroup.org/files/Kurdish-Keyboard-forMACOSx-1.2.zip]داگرتن ٢ [/url]\nوێنەی ئارامییەکە:[url=http://postimage.org/image/95zy8bqc/][img]http://s2.postimage.org/95zy8bqc/kurdish_aramic_for_mac.jpg[/img][/url] وێنەی لاتینییەکە: [url=http://postimage.org/image/96lg7u5g/][img]http://s2.postimage.org/96lg7u5g/kurdish_latin_for_mac.jpg[/img][/url]\n1 / Lokman Omer\nکاک سیا دەستت خۆشبێت\nئێستا کێشەی پیتی 'ع' یش چارەسەر بووە, پێشتر من Caps Lock پاشان E بەکار دەهێنا بۆ پیتی ع\nدەستت خۆش دووبارە.\nدەستخۆش کاک سیا، کارێکی باشت کردووە، لە پەیجی کوردئایتی لە فەیسبووک، خەڵکانێک داوای ئەم تەختەکلیلەیان دەکرد، ماکیش ڕۆژ بەڕۆژ گەشە دەکات، بە دڵنیاییەوە کوردستانیش دەگرێتەوە لە ئاییندە، هەنوکە کۆمپانیاکانیش گرنگی بە ماک دەدەن، پێم وایە ئەپڵ زۆر سەرقاڵی ڕکابەری مایکرۆسۆفتە لە کۆمپانیاو کارگەکان، ئەمەش جەنگێکی نوێیە دژی MS.\nهیوای سەرکەوتن و بەردەوامیت بۆ دەخوازم\nدەسخۆش کاکە سیا\nدەستخۆش، ناکرێت بۆ کوێرتز و کوێرتی و ...هتد وەشانی جیا هەبن؟\n6 / Hawkar\nدەست خۆش کاکە سیا ماندوو نەبیت،\nلەلای من نرخی ئەم تەختەکلیلە هیچی کەمتر نییە لەو تەختەکلیلەی کە بەکاری ئەبەین چەند ساڵێکە لەسەر لینوکس‌و ویندۆز. بەڕاستی لە جێی خۆیدایە.\nکاک ئاراس دەبێت، بەڵام ئەم هەموو تەختکلیلە و مەخڵەمەی بۆچییە؟ ئەوە نییە سەدان شێوەی تر هەیە تەنها یەک شێوەیان هەیە. دانیمارکی، ئەمریکی، ئەڵمانی، فەرەنسی. هەشبێت زۆر دەگمەنە.\n9 / Sia\nزۆر کرا بۆ گەورەترین دابەشکردنی نەرمەکاڵای ماک:\nتکایە سەرنجتان و زۆرکردنی پێویست و ئەگەر بەباشی دەزانن دەنگێکی بۆ بدەن. کاکە بەردە، لە دەرفەتێکا ئەوەی بەشی داگرتن نوێ بکەرەوە و لەسەری وێنەکە نیشانی بدە کە بۆ لاتینی و ئارامیشە.\nیەک دنیا ڕێز\n10 / سەلاح\nکاک سیای بەڕێز،\nگەلێک سپاسی ئەم هەوڵە بە نرخەت ئەکەم.\nساڵانی ساڵه چاوم به سەر اینترنێتا دخشکاند تا بتوانم به کامپیوتێرەکەم (Mac) کوردی بە لاتین بنوسم. بەڵام هەرچی لە بەر چاو دەخرا بو سیستەمی (Window) بوو. ئێستا هەناسەم گەرمە و پەنجەکانم لە سەر تەخەتە کلیلەکە هەستی نامۆیی ناکەن.\nدوای کار کردن بە ئەم تەختەکلیلە، توشی گرفتێک لە دەرکردنی پیتی (l) واتە (ل) بووم. واته وەختێک کە ئەمەوێ پیتی (ڵ) لە زمانی سۆرانی بە لاتین بنوسم جێگرێک یان پیتێکی هاوسان نابینم.\nلە ئاکامدا دەبێ دووجار (ll , LL) بنووسم.\nتکایە ئەم گرفتەشمان بۆ لە بەر چاو بخەی.\n11 / Sia\nسڵاو کاک سەلاح،\nمن لەسەر بنەمای بنەڕەتی ویندۆز و لینوکس دامناوەتەوە بۆ ئەوەی کەسێک هەر سیستەمێکیانی هەبێت، هەڵنەبزڕکێ. نازانم لە کوێ کامە پیت بەرامبەرەکەی هەڵەیە!؟\nتەماشای ئەمە بکە:\nیان وێنەیەکی بگرە بزانم کامە مەبەستی جەنابتانە؟


ئاسایش: به‌کارهێنانی مادده‌ی هۆشبه‌ر سێ هێنده زیادیکردووه\nهەواڵ / کوردستان :: 03/03/2019 :: 491 جار بینراوە\nبه‌پێی راگه‌یه‌ندراوێکی به‌ڕێوه‌به‌رایه‌تی ئاسایشی رۆژئاوای سلێمانی له ماوه‌ی دوو مانگی سه‌ره‌تای ئه‌مساڵدا 10 که‌س به تۆمه‌تی به‌کارهێنانی مادده‌ی هۆشبه‌ر ده‌ستگیرکراون.\nله‌و راگه‌یاندراوه‌دا که (ئه‌مڕۆ یه‌کشه‌ممه 3ی ئازاری 2019) وێنه‌یه‌کی بۆ دواڕۆژ نێردراوه تیایدا هاتووه: له‌ماوه‌ی دوو مانگی سه‌ره‌تای ئه‌مساڵدا هۆبه‌ی مادده هۆشبه‌ره‌کانی به‌ڕێوه‌به‌رایه‌تی ئاسایشی رۆژئاوای سلێمانی 10 که‌سیان به تۆمه‌تی به‌کارهێنانی مادده‌ی هۆشبه‌ر راده‌ستی دادگا کردووه و به‌پێی مادده 14ی تایبه‌ت به‌و بواره به‌ندن و چاوه‌ڕوانی فه‌رمانی دادوه‌رن بۆ سه‌پاندنی یاسا به‌سه‌ریاندا.\nئه‌وه‌ش هاتووه: به‌پێی ئاماره‌کانی به‌رده‌ست به‌ڕێوه‌به‌رایه‌تی ئاسایشی رۆژئاوا، به‌راورد به‌ساڵی 2018 رێژه‌ی به‌کارهێنانی مادده‌ی هۆشبه‌ر له سنوری قه‌زای چه‌مچه‌ماڵ و دوروبه‌ری بۆ سێ هێنده زیادیکردووه.\nله‌باره‌ی بڵاوبوونه‌وه‌ی زیاتری به‌کارهێنانی مادده‌ی هۆشبه‌ر و داڕووخانی گه‌نجان، ئاسایش هۆشداری ده‌داته هاوڵاتیان و داوایان لێده‌کات رێگری ته‌واوبکه‌ن له بوونی هه‌ر حاڵه‌تێک و هێزه‌کانی ئاسایشی لێئاگاداربکه‌نه‌وه.


Download Safira Inema Ndasku Mumet Ndasmu Piye Dj Santuy Full Bass MP3 & Video MP4, 3GP – Rojapp\nHome/هەواڵنێرەکان/Download Safira Inema Ndasku Mumet Ndasmu Piye Dj Santuy Full Bass MP3 & Video MP4, 3GP\nDownload Safira Inema Ndasku Mumet Ndasmu Piye Dj Santuy Full Bass MP3 & Video MP4, 3GP\nHooshyar ئاب 10, 2020\tهەواڵنێرەکان Leave a comment 14 Views\nDownload lagu Safira Inema Ndasku Mumet Ndasmu Piye Dj Santuy Full Bass MP3 dapat kamu download secara gratis di Gudang Lagu.\nUntuk melihat detail lagu Safira Inema Ndasku Mumet Ndasmu Piye Dj Santuy Full Bass klik salah satu judul yang cocok,\nkemudian untuk link download Safira Inema – Ndasku Mumet Ndasmu Piye – DJ Santuy Full Bass ada di halaman berikutnya, dapatkan versi mp3 dan mp4 dengan kualitas jernih 320kbps, ukuran file: 4.47MB, rilis pada 13 July 2020 hanya di metrolagu.\nDj Mbi Remixer\nSARYO CHANNEL VLOG\nLirik Belum Tersedia…\nPrevious ناخۆشترین ڕووداوەکان لەم ساڵەدا بوو تکایە با زوو بڕوات #westga_magazine\nNext Di gotinên pêşîyan de “mirov”


گۆران فه‌تحی – پەڕە 3 – Knwe.org\nسەرەکی » وتار » گۆران فه‌تحی (پەڕە 3)\nنەخۆشی کەڕووی رەش\n10/06/2021\tگۆران فه‌تحی\nوادیاره مرۆڤایه‌تی له‌گه‌ڵ به‌رده‌وامیی ژیان به‌رده‌وام رووبەڕووی ڤایرۆس و په‌تا و نه‌خۆشی ده‌بێته‌وه، مێژووی مرۆڤایه‌تیش پڕه له‌و جۆره په‌تاو نه‌خۆشییانه‌ی رووبه‌ڕووی مرۆڤه‌كان دەبنەوە، زۆرجاریش مه‌ترسی له ناوچه جیاجیا و فراوانەکانی جیهاندا دروستكردووه، ئه‌وه‌ی لێره‌دا تیشكی ده‌خه‌مه سه‌ر، پەتای كه‌ڕووی ره‌شه، كه هه‌رچه‌ند نه‌خۆشییه‌كی كۆنه، به‌ڵام ئێستا هاوته‌ریب له‌گه‌ڵ كۆرۆنادا سه‌ریهه‌ڵداوه‌ته‌وه. پرسیاره‌كه ئه‌وه‌یه، ئایه هیچ په‌یوه‌ندییه‌ك له‌نێوان كۆرۆنا و كه‌ڕووی ره‌شدا ...\nبەغدا بەدەست چ هێزێکەوەیە؟\n31/05/2021\tگۆران فه‌تحی\nدەستگیركردنی بەرپرسێكی باڵای حەشدی شەعبی، لەلایەن هێزە ئەمنییەكانی عیراقەوە، پاشان گەمارۆدانی ناوچەی سەوز لە بەغدا كە بارەگا حكومی و بارەگاکانی نێردەی وڵاتانی تێدایە لەلایەن هێزی جیاجیای حەشدەوە، پرسێكی گرنگ دەوروژێنێـت، كە ئەویش ئەوەیە، كێ خاوەنی دەسەڵاتی فیعلییە لە عیراقدا؟ هێزە ئەمنییە رەسمییەكانی دەوڵەت، یان هێزە چەکدارەکانی سەربە رەوتە سیاسییە باڵادەستەکان؟ تەنگژەی ئەمجارەی بەغدا دوای دەستگیركردنی قاسم موسڵیح كە سەركردەیەكی گەورەی ...\nوه‌زیرێكی لوبنان كێشه‌یه‌كی دیپلۆماسی له نێوان…\n23/05/2021\tگۆران فه‌تحی\nوه‌زیرێكی لوبنان كێشه‌یه‌كی دیپلۆماسی له نێوان وڵاته‌كه‌ی و وڵاتانی كه‌نداو به‌رپا ده‌كات لێدوانێكی شه‌ربل وه‌هبه‌ی وه‌زیری ده‌ره‌وه‌ی لوبنان، كه باسی له هه‌ندێك وڵاتی عه‌رەبی كردو وه‌ك پاڵپشتی توندڕه‌و‌ە ئیسلامیییەکان، كه داعشی به‌رهه‌مهێنا و چه‌ندین شوێنی له عیراق و سوریا و ناوچه‌كه گرت له 2014دا، به‌شێك له وڵاتانی كه‌نداوی نیگه‌ران و توڕه‌كرد و قه‌یرانێكی دیپلۆماسی و سیاسی لێكه‌وته‌وه، هه‌ندێك له به‌رپرسانی ...\nمه‌ترسیی هێرشه‌كانی داعش\n06/05/2021\tگۆران فه‌تحی\nهێرشه‌كانی ئه‌م دواییه‌ی داعش، به‌تایبه‌ت له پارێزگاكانی كه‌ركوك و دیاله و سه‌لاحه‌دین و نه‌ینه‌وا، كه هه‌مان ئه‌و شوێنانه‌ن ساڵی 2014 رێكخراوه‌كه تێیدا ده‌ركه‌وت، مه‌ترسیی جددییه بۆ سه‌ر ئاسایشی ئه‌و ناوچانه و عیراق به‌گشتی. ئاماژه‌كانی پشت ئه‌و هێرشانه ده‌ریده‌خات، رێكخراوه‌كه هێشتا چالاكه و چه‌ندین شانه‌ی نهێنی له شاره‌كان هه‌یه و خاوه‌ن پێگه‌شه له ده‌ره‌وه‌ی شاره‌كان، به‌ڵگه‌ش بۆ ئه‌مه ئه‌وه‌یه چه‌كدارانی رێكخراوه‌كه ...\n27/04/2021\tگۆران فه‌تحی\nده‌ستگیركردنی ئه‌و ژماره تیرۆریسته‌ی داعش له هه‌فته‌ی رابردوودا، له‌لایه‌ن هێزه‌كانی ئاسایشه‌وه له‌چه‌ند ناوچه‌یه‌كی پارێزگای سلێمانی، ئه‌وه ده‌رده‌خات رێكخراوه تیرۆریستییه‌كانی وه‌ك قاعیده و داعش، وه‌ك گه‌را و فیكری تاریكپه‌رست هێشتا لەئارادان و له‌ناو كۆمه‌ڵگەی عیراقی و خۆرهه‌ڵاتیدا، به‌ڵام خۆیان مه‌ڵاس داوه تا دۆزینه‌وه‌ی ده‌رفه‌ت بۆ كاری تیرۆریستی، له‌به‌رئه‌وه ئاماده‌یی هێزه ئه‌منییه‌كان بۆ روبه‌ڕوبوونه‌وه و ده‌ستگیركردن و هه‌ڵوه‌شاندنه‌وه‌ی شانه تیرۆریستییه‌كان، كارێكی باش ...\nهه‌زاران حیكایه‌ت و به‌سه‌رهاتیشی بردین\n15/04/2021\tگۆران فه‌تحی\nگۆران فه‌تحی كوشتوبڕ و هه‌وڵی له‌ناوبردنی كورد وه‌كو گه‌لێك له‌سه‌ر ده‌ستی حكومه‌ته یه‌ك له‌دوا یه‌كه‌كانی عیراق، له‌سه‌رده‌می رژێمی به‌عس گه‌یشته ترۆپك، بۆیه زۆربه‌مان كه له‌ناو ئه‌و نه‌هامه‌تی و زوڵم و زۆره ژیاوین، ئاگاداری ژماره و قه‌باره‌ی قوربانیانی ئه‌نفال و ئاماری گوند و ناوچه سوتماكه‌كانی كوردستانین، به‌ڵام دیوێكی تری ئه‌نفال، كه پێویسته باس بكرێت، له‌ناوچوونی سه‌دان و بگره هه‌زاران چیرۆك و ...\nقسەیەک لە پەراوێزی پەسەندکردنی بودجەدا\n14/04/2021\tگۆران فه‌تحی\nبه‌رده‌وامی لێبڕین و پاشه‌كه‌وتی مووچه‌ی فه‌رمانبه‌رانی هه‌رێمی كوردستان له‌لایه‌ن حكومه‌ته‌وه، كه چه‌ندین ساڵه په‌یڕه‌و ده‌كرێـت، كاریگه‌ریی زۆری له‌سه‌ر بژێویی فه‌رمانبه‌ران دروستكردووه و ته‌واو شەکەت و بێ ده‌ره‌تانی كردوون، به‌جۆرێك فه‌رمانبه‌رانی له توێژێكی مامناوه‌نده وه گه‌یاندۆتە ئاستی هه‌ژاریی مەمرە و مەژی. هۆكاری په‌نابردنی حكومه‌تی هه‌رێمیش بۆ پاشه‌كه‌وتكردنی مووچه، له چه‌ند ساڵی رابردوودا و به‌تایبه‌تی لە دوای 2014ەوە ده‌گه‌ڕێته‌وه بۆ ناكۆكییه‌كانی له‌گه‌ڵ ...\n07/04/2021\tگۆران فه‌تحی\nكوده‌تا شكستخواردووه‌كه‌ی ئوردن كه چه‌ند رۆژی رابردوو له كه‌ناڵه‌كانی راگه‌یاندنه‌وه بووە بابەتی رۆژەڤ، پرسی كوده‌تا له خۆرهه‌ڵاتی ناوەڕاست و خۆرهه‌ڵات به‌گشتی بەبیر دێنێـته‌وه، كه زۆرجار په‌نای بۆ براوه بۆ گۆڕینی ده‌سه‌ڵات و رژێمه‌كان له‌م ناوچه‌یه‌ی جیهاندا. هه‌وڵی كوده‌تاكه‌ی ئوردن، له‌گه‌ڵ ئه‌وه‌ی کە گوایە كه‌سایه‌تییه‌كی گه‌وره‌ی نێو خێزانی پاشایه‌تی و بڕای شاعه‌بدوڵڵا سه‌ركردایه‌تی كردووه، درێژكراوەی ئه‌و كوده‌تایانه‌ی خۆرهه‌ڵاتی ناوه‌ڕاست و وڵاتانی ...\nلاپەرە 3 لە 7« سەرەتا...«12345\t»\t...کۆتا »


NRT TV | عێراق | وەزارەتى ناوخۆ: دەستدرێژیکارانى سەر مێردمنداڵەکەمان دەستگیرکرد\n172164 جار خوێندراوەتەوە\nوەزارەتى ناوخۆى عێراق رایگەیاند، سەرجەم ئەو ئەندامانەى هێزە ئەمنییەکانیان دەستگیرکردووە کە لە گرتەیەکى ڤیدیۆییدا دەردەکەون ئەشکەنجەى مێرمنداڵێک دەدەن.\nلە راگەیەنراوێکدا وەزارەتى ناوخۆى عێراق بڵاویکردەوە، بە فەرمانى سەرۆک وەزیران و وەزیرى ناوخۆ لێکۆڵینەوە لە رووداوى دەستدرێژیکردنە سەر مێرمنداڵێکی عێراقى کراوە و سەرجەم ئەو کەسانە ناسراونەتەوە و دەستگیرکراون، رووداوەکەشی بە تاوانکارى ناوبرد.\nوەزارەتى ناوخۆ ئەوەشى ئاشکراکردووە، کە ئەو مێرمنداڵەی تاوانەکەى لەدژ ئەنجامدراوە لە بەرێوبەرایەتى نەهێشتنى تاوان بە تۆمەتى دزینى ماتۆڕسکیلێک دەستگیرکراوە، رووداوى دەستدرێژیکردنەکەش ٢٠ رۆژ پێش رێکەوتى دەستگیرکردنەکەى روویداوە.\nماوەى دوو رۆژە گرتەیەکى ڤیدیۆیی لە تۆڕە کۆمەڵایەتییەکاندا بڵاوبووەتەوە کە تێیدا مێرمنداڵێک دەردەکەوێت لەلایەن چەند ئەندامێکى هێزە ئەمنیەکانەوە لێیدەدرێت و قژى بە چەقۆ دەبڕدرێت و وتەى ناشرینى پێدەوترێت.


سه‌ندیكا و رێكخراوه‌كانی ته‌ندروستی مانگرتنی سه‌رتاسه‌ری راده‌گه‌یه‌نن\nله چه‌مچه‌ماڵ سه‌رجه‌م فه‌رمانگه ئه‌منی و خزمه‌تگوزاریه‌كان خرانه حاڵه‌تی ئاماده‌باشییه‌وه\nبۆردی سه‌ندیكا و رێكخراوه‌كانی ناوه‌ندی ته‌ندروستی رایده‌گه‌یه‌نن بێ ره‌چاوكردنی هیچ بنه‌مایه‌ك و گوێنه‌دان به به‌هاكان زۆر بێ منه‌تانه پاره‌ی ته‌رخانكراوی ئه‌م دوو وه‌زاره‌ته ده‌خرێته سه‌ر خه‌زێنه‌ی حكومه‌ت و ده‌شڵێن "وه‌ك كاردانه‌وه‌ی یه‌كه‌م و هه‌ڵوێست مانگرتنی سه‌رتاسه‌ری راده‌گه‌یه‌نین جگه له شوێنه هه‌ستیاره‌كان تا رۆژی 1-4-2018".\nبۆردی سه‌ندیكا و رێكخراوه‌كانی ناوه‌ندی ته‌ندروستی له راگه‌یه‌ندراوێكدا كه وێنه‌ی بۆ وێستگه نیوز نێردراوه، رایانگه‌یاندووه له كاتێكدا كۆمه‌ڵانی خه‌ڵك باجی بڕیاره نه‌شیاوه‌كانی سیاسییه‌كان ده‌ده‌نه‌وه و ده‌روازه‌ی به‌غدا وه‌ك تاكه چاره‌سه‌ر وێنا ده‌كرێت، رۆژێك خاڵه سنوورییه‌كان رۆژێك فڕۆكه‌خانه‌كان دواتر بیره نه‌وته‌كان ده‌درێته‌وه به به‌غدا.\nوه‌ك له راگه‌یه‌ندراوه‌كه ئاماژه‌ی بۆ كراوه، بێ ره‌چاوكردنی هیچ بنه‌مایه‌ك و گوێنه‌دان به به‌هاكان زۆر بێ منه‌تانه پاره‌ی ته‌رخانكراوی ئه‌م دوو وه‌زاره‌ته ده‌خرێته سه‌ر خه‌زێنه‌ی حكومه‌ت به پاساوی دابینكردنی كۆی مووچه‌ی فه‌رمانبه‌ران و ده‌ڵێن "ئێمه به‌رپه‌رچی ئه‌م كاره قێزه‌ونه‌ی حكومه‌ت ده‌ده‌ینه‌وه و ئۆباڵی شكستهێنانی كه‌رتی ته‌ندروستی ده‌ده‌ینه پاڵ ئه‌وان و به‌رپرسیارێتی چاره‌نووسی نه‌خۆش له ئه‌ستۆیاندا ده‌بێت".\nهه‌ر به‌پێی راگه‌یه‌ندراوه‌كه "وه‌ك كاردانه‌وه‌ی یه‌كه‌م و هه‌ڵوێست مانگرتنی سه‌رتاسه‌ری راده‌گه‌یه‌نین جگه له شوێنه هه‌ستیاره‌كان تا رۆژی 1-4-2018 دواتر له‌ئه‌گه‌ری وه‌ڵامنه‌دانه‌وه و به‌هه‌ند وه‌رنه‌گرتنی، داواكارین له توێژه‌كانی ناو ناوه‌ندی ته‌ندروستی سبه‌ینێ كاتژمێر 9ی به‌یانی له‌به‌رده‌م نه‌خۆشخانه‌ی فێركاری ئاماده‌بن بۆ ده‌ربڕینی ناڕه‌زایی".\nئه‌مڕۆ حه‌یده‌ر عه‌بادی، سه‌رۆك وه‌زیرانی عیراق روونكردنه‌وەی له‌سه‌ر ناردنی ئه‌و 317 ملیار دیناره دا كه ره‌وانه‌ی هه‌رێمی كوردستان كراوه بۆ مووچه‌ی فه‌رمانبه‌ران، عه‌بادی، له هه‌ژماری خۆی له فه‌یسبوك بڵاویكرده‌وه: ئه‌و پاره‌یه‌ی بۆ هه‌رێمی كوردستانیان ناردووه بۆ مووچه‌ی سه‌رجه‌م فه‌رمانبه‌رانه به هێزه‌كانی پێشمه‌رگه‌شه‌وه.\nحه‌یده‌ر عه‌بادی، ئه‌وه‌شی وتووه: "لیژنه‌كانی وردبینی كردن، به‌رده‌وام ده‌بن له‌كاره‌كانیان تا پڕۆسه‌كه كۆتایی دێت".\nناردنی ئه‌و پاره‌یه‌ی له‌لایه‌ن به‌غداوه و دابه‌شكردنی به‌شێوه‌ی پاشه‌كه‌وت، كاردانه‌وه‌ی توندی په‌روه‌رده و ته‌ندروستی لێكه‌وتۆته‌وه و بڕیاره سبه‌ینێش مامۆستایانی ناڕازی رێپێوان ئه‌نجام بده‌ن.


بیرکردنه‌وه له نێوه‌ندی ئه‌رێنی و نه‌رێنیدا | ئاژانس\nHome بیروڕا بیرکردنه‌وه له نێوه‌ندی ئه‌رێنی و نه‌رێنیدا\nلای هه‌موو ڕوون و ئاشکرایه که مرۆڤه‌کان له ڕووی پێکهاته‌وه بوونه‌وه‌رێکی هاوشێوه‌ن؛ وێڕای جیاوازییان له ڕووی شێواز و ڕووخساره‌وه، ئه‌مه له کاتێکدا له ڕووی بیرکردنه‌وه و ڕه‌نگ و فکر و بۆچوون و تێڕوانینیانه‌وه جیاوازیی به خۆیانه‌وه ده‌بینن، بوونی جیاوازییه‌کانیان له‌و ڕووانه‌وه په‌یوه‌سته به باوه‌ڕبوون و پشتبه‌ستنیان به‌و سه‌رچاوه‌یه‌ی باوه‌ڕیان پێی هه‌یه و بووەته سه‌رچاوه‌ی بڕیاردانیان له کاتی هه‌ڵوێست و ڕووداوه‌کاندا، به‌و واتایه‌ی ئایدۆلۆجیی مرۆڤه‌کان حوکم ده‌کات بۆ تێڕوانینیان له‌سه‌ر ئەو مه‌سه‌له جیاوازانەی ڕووبه‌ڕوویان ده‌بێته‌وه. سه‌ره‌ڕای ئه‌وه‌ی بوونی په‌روه‌رده و ژینگه‌ی فێربوونی که‌سه‌کانیش ده‌روازه‌یه‌کی تری گۆڕانکاریی مرۆڤه‌کانه بۆ ئاڕاسته‌کردنیان و دیاریکردنی ڕه‌وڕه‌وه‌ی ژیانیان، به‌ڵام له نێوه‌ندی هه‌موو ئه‌و جیاوازییانه‌دا مرۆڤه‌کان به گشتی هه‌ڵگری دوو جۆر که‌سایه‌تی یان شێوازی بیرکردنه‌وه ده‌بن، بیرکردنه‌وه‌یه‌کی ئه‌رێنی و ئه‌وی تریان نه‌رێنییه.\nخه‌سڵه‌ته‌کانی که‌سایه‌تیی ئه‌رێنی زۆرن له‌وانه: یه‌که‌م شت که سه‌رنج ڕاده‌کێشێ خاڵی به‌هێزه، له کاتی قه‌یرانه‌کاندا گه‌ڕان به دوای چاره‌سه‌ره‌کان ده‌بێته جێی بایه‌خی، خۆی ده‌ستپێشخه‌ر و جوڵێنه‌ری یه‌که‌می هه‌نگاوه‌کان ده‌بێت. نه‌رمونیان و کراوه‌یه له‌سه‌ر ژیان و مامه‌ڵه‌کردنی له‌گه‌ڵ ئه‌وانی دیکه، بایه‌خ به به‌رژه‌وه‌ندییه گشتییه‌کان ده‌دات، داهاتوو به ڕۆشن ده‌بینێ، به‌خۆیدا ده‌چێته‌وه و کار له‌سه‌ر گه‌شه‌کردنی ده‌دات و له کاتی قورسایی و کێشه‌کاندا هه‌نگاو ده‌نێت و ناسڵەمێته‌وه و هه‌میشه به گه‌شبینییه‌وه مامه‌ڵه له‌گه‌ڵ ڕووداوه‌کاندا ده‌کات؛ له کاتێکدا خه‌سڵه‌ته‌کانی که‌سایه‌تیی نه‌رێنی ته‌واو پێچه‌وانه‌که‌یه‌تی؛ هه‌میشه چاوه‌ڕێی لایه‌نی تره هه‌نگاو بنێ و چاوه‌ڕوانه که‌سێک بیجوڵێنێ، نه‌ک خۆی؛ له‌سه‌ر یاده‌وه‌رییه‌کانی ڕابردوو ئه‌ژی، به‌رده‌وام تانه ده‌گرێ و سکاڵا و ڕه‌خنه‌ی هه‌یه له‌وانی تر، له ده‌وری خۆی ده‌سوڕێته‌وه، شه‌رم له ڕه‌خنه و هه‌ڵسه‌نگاندن ده‌کات، هه‌میشه خاڵه لاوازه‌کان ده‌بنه جێی سه‌رنجی و کێشه‌کان ئه‌وروژێنێ، چونکه ده‌گه‌ڕێ به دوای که‌موکوڕی و نه‌نگییه‌کاندا و هه‌میشه له کاتی کێشه و ڕووداوه‌کاندا ڕه‌شبینه و به شڵه‌ژاوی و شپرزه‌ییه‌کانی کێشه‌کان قوڵتر ده‌کاته‌وه… هتد.\nئه‌وانه وا ده‌کات که هه‌ندێ له مرۆڤه‌کان هه‌میشه به دیدگایه‌کی ئه‌رێنییه‌وه بڕ‌واننه ڕووداوه‌کان، له کاتێکدا زۆرینه‌یه‌کیش هه‌ن که هه‌میشه له کاتی ڕووداو یان هه‌ڵوێست و ده‌ربڕینه‌کانیاندا هیچ کاتێک ناتوانن به بیرکردنه‌وه‌یه‌کی باش یان ئه‌رێنی بیر بکه‌نه‌وه و هه‌نگاو بنێن؛ بۆیه هه‌میشه جیهان به ڕه‌ش ده‌بینن و به‌رده‌وام له دڵه‌ڕاوکێ و به هه‌ستیارییه‌وه له‌گه‌ڵ خۆیان و ده‌وروبه‌ریاندا مامه‌ڵه ده‌که‌ن.\nلەو ڕوانگه‌یه‌وه بیرکردنه‌وه‌ی نه‌رێنی؛ به واتای ڕه‌شبینی دێت له تیڕوانینی بۆ شته‌کان، زیاده‌ڕەویکردنه له هه‌ڵسه‌نگاندنی بارودۆخ و هه‌ڵوێسته‌کاندا، ئه‌و وه‌همه‌یه که هیچ ده‌گۆڕێ بۆ ڕاستی به پێچه‌وانه‌ی بیرکردنه‌وه‌ی ئه‌رێنی که بریتییه له گه‌شبینی به هه‌موو مانایه‌کییه‌وه و به واتای مه‌نهه‌جی ژیان دێت که سه‌یری هه‌موو شتێک به جوانی و باشی ده‌کات.\nئه‌و هۆکارانه‌ی وا ده‌که‌ن که مرۆڤ بیرکردنه‌وه‌ی نه‌رێنی هه‌بێت ته‌رکیزخستنه سه‌ر خاڵه لاوازه‌کانه پاشان گه‌وره‌کردنێتی، هه‌ڵوێسته نه‌رێنییه‌کان له بیری تاکدا جێگیره هه‌ر له منداڵییه‌وه، هه‌ستیاریی زۆر لای هه‌ندێک له ڕووی ڕه‌خنه و لۆمه‌کردنه‌وه، ڕه‌خنه و سه‌رزه‌نشتکردن که ده‌شێت تاک دووچاری ببێته‌وه له لایه‌ن ده‌وروبه‌ری خێزانه‌که‌ی یان له ڕووی کاره‌وه یاخود که‌سه نزیکه‌کانییە‌وه.\nبۆ ده‌ربازبوون له بیرکردنه‌وه‌ی خراپ چوار ڕێگه‌ی سه‌ره‌کی هه‌یه؛ هه‌نگاوی یه‌که‌م پێویسته بزانیت که بیرکردنه‌وه‌که‌ت بیرکردنه‌وه‌یه‌کی نه‌رێنییه؛ ئه‌وه‌ش له ڕێگه‌ی دابه‌زینی ڕاده‌ی هێز و تواناته‌وه ده‌بێت؛ به شێوه‌یه‌ک که هه‌ست ده‌که‌یت به‌وه‌ی خه‌مگینیت، بێزار، خه‌مۆک و بێتاقه‌تیت، بۆیه وات لێ ده‌کات هیچ شتێک به جوانی نه‌بینیت.\nهه‌نگاوی دووه‌م؛ نیشانه‌یه‌کی جیاواز دابنێ و به خۆت بڵێ ئێستا من بیرکردنه‌وه‌یه‌کی نه‌رێنیم هه‌یه. خۆت به ئاگا بێنه که بیرکردنه‌وه‌یه‌کی خراپ به مێشکتدا ده‌ڕوات، یان به پێچه‌وانەوە هه‌میشه بڵێ من ئێستا ده‌بێت باش بیر بکه‌مه‌وه…. هتد ئه‌و کاته ده‌گه‌یته ئه‌و قۆناغه‌ی تێبینی ده‌که‌یت که خه‌مۆکیی ناخت که‌متر ده‌بێ و بێهێزی و تواناشت باشتر ده‌بێ.\nهه‌نگاوی سێیه‌م؛ هه‌وڵ بده بیرکردنه‌وه نه‌رێنییه‌که‌ت بدۆزیته‌وه و گه‌مه‌ی له‌گه‌ڵدا بکه‌یت وه‌ک ئه‌وه‌ی باوه‌ڕی پێ نه‌که‌ی.\nهه‌نگاوی چواره‌م و کۆتایی؛ سوپاسگوزار به به‌وه‌ی ڕووی داوه زۆر که‌متره له‌وه‌ی پێت وا بوو که ڕوو ده‌دات. هه‌موو ئه‌وانه پێکه‌وه یارمه‌تیده‌رن بۆ مرۆڤه‌کان که خاوه‌ن که‌سایه‌تی و بیرکردنه‌وه‌ی باش بێت؛ به ئامانجی خزمه‌تی گشت و ژیانێکی ئارام و خۆش و چێژوه‌رگرتن له ژیان و په‌یوه‌ندییه مرۆییه‌کان.\nڕێبوار تاڵەبانی دوور دەخرێتەوە\nڕێساكانی خوای گەورە و ئەنجامەكان لە جێبەجێبووندا\nبەرەو خۆماڵیکردنی فەتوا و بەرهەمەکانی زانست\nئاژانس ڕێکكه‌وتنى گۆڕانكارییه‌كانى كه‌ركوك بڵاو ده‌كاته‌وه


له‌لایه‌ن: - محەمەد ڕزگار - به‌روار: 2021-03-24-23:47:00 - کۆدی بابەت: 3682\nفەلسەفەی جوانی چییە؟\nبابەتێکە لە بابەتەکانی فەلسەفە لە سروشتی جوانی و بابەتەکانی جوانی دەکۆڵێتەوە لە ڕووی لۆژیکی چێژوەرگرتن و بابەتی جوانیەکە، دیسانەوە ئەو کێشانەی کە لە میانەی رامان لە سروشتی جوانی و بابەتەکانی جوانی و هونەرییەکەی دووچارمان دەبێت چارەسەری دەکات.\nكاری فەلسەفەی جوانی\nفەلسەی جوانی هەڵدەسێ بە لێکۆلینەوە و شیکردنەوەی چەمکی جوانی و بەها جوانییەکان وەکو سادەیی و ڕێکوپێکی و هەماهەنگی و بەیەکەوە گونجان، هەروەها هەڵدەستێ بە شیکردنەوەی بابەتەکانی جوانی سروشتی، وەک دیمەنی دارێک بە رۆخ ڕووبارێکەوە، هەروەها ئاماژەش بۆ بابەتەکانی هونەری دەکات وەک پەیکەری (شەهرەزاد و شەهریار) و پەیکەری سەربەستی و لایەنە جوانەکانیان دیاری دەکات.\nبەهاکانی جوانی چەند جۆرێکن لەوانە:\n• شێوەییە: بەستراوەتەوە بە پەیوەندییەکانی نێوان ڕەگەزەکانی بابەتەکە.\n• ماددەییە: بەستراوەتەوە بەو ماددەییەی کە بابەتەکەی لێ پێک دێت.\n• دەربڕە: بەستراوە بەو مانایەی بابەتەکە دەری دەبڕێ.\nگەر شیعرێک بکەینە نموونە ئەوا شێوەیەکی پەیوەستە بە کێشەکەی کەچی لایەنی ماددی وشەکانی بەر گوێچکە دەکەوێ و دەخوێندرێتەوە لەو کاتەدا لایەنی گوزارشتەکی لە بیرۆکە ماناکانی دەردەبڕی. جوانینناسی ئەزموونی جوانی بەهرەی هونەرمەندان دەگرێتەوە و ئەم شاکارانەش تەنها هەر وێژە و هونەر ناگرێتەوە، بەڵکو تێدەپەرێ بەرەو هزر و فەلسەفە و زانست، بەڵکو هەر تێروانینێک و بیردۆزییەکی نوێی و هەر بەرنامەیەکی تازە و هەر کارێکی داهێنەرانە و جێبەجێکردنێک بە گیانی ڕووناک سەربارە و بەهرەیەکی نوێیە، کەواتە جوانناسی ئەو زانستەیە کە لە هەستەکان هەستپێکردن و ئەو خۆشییانە دەکۆڵێنەوە کە دیمەنی شتە جوانەکان پێکی دەهێنن، ئەو ئاستانەش دادەنێت کە شتی جوانی پێ دەپێورێت، واتە لەوە دەکۆڵێتەوە کە شتی جوان و ناشرین دەبێت چۆن بێت واتە لە جوان و ناشرین دەکۆڵێتەوە.\nجوانینناسی ئەم کێشانە چارەسەر دەکات:\n١. ئایا جوانی بابەتەکییە یان خودییە؟ یاخود لە چییەوە هەست بە جوانی دەکرێت. واتا سروشتی جوانی چییە؟\n٢. پێوەرەکانی جوانی، یان چۆن بە چی جوانی جیا دەکەینەوە؟\n٣. پەیوەندی نێوان هونەر و ڕەوشت یان نێوان جوان و چاکی.\n٤. دەوری هونەرەکان لە چاو لێکردنی سروشت یان دەرچوون لە واقیع.\n٥. سەرچاوەی شاکاری هونەری و گرنگترین بیردۆزەکانی بە پوختی و ڕوونی.\nوتەیەکی کورت و ڕوون دەربارەیان:\n١. جوانی بابەتەکییە یان خودییە، یان سروشتی جوانی چییە؟ لە چییە هەست بە جوانی دەکەیت؟\nئایا جوانی لە خۆیدا هەیە. یان هەستکردن بە جوانی بەندە بەوەی چی لە شتەکە دەبینین و چۆن شتەکە لە بەرچاومان دەردەکەوێت؟ لێرەدا زۆر ڕا هەن، گرنگترینیان دوو خوێندگەیە:\nخوێندگەی یەکەم: جوانی بە سیفەت یان بە خاسیەتی بابەتەکی دادەنێت کەلە خودی شتەجوانەکاندا هەن و سەربەخۆن لەو ژیرییەی کە پێی دەزانێت، وا نەبووایە شتەکان نەدەبوون، کەواتە جوانی لە شتەکاندا هەیە ئەگەر ژیرییەکیش نەبێت درکی پێ بکات.\nدووەم خوێندنگە: جوانی بە بوونێکی بابەتەکی دانانێت، بەڵکو بۆ ئەو هێزانەی دەباتەوە کە درکی پێ دەکەن بەلایەوە جوانی واتایەکی ژیرییە و سیفەت نییە بۆ شتێک کە لە شتی جواندا بێت و سەربەخۆ بێت لە هەموو درک پێکردنێکەوە.\n٢. پێوەرەکانی جوانی یان چۆن و بەچی جوانی جیادەکەنەوە؟\nهەڵسەنگاندنی جوانی، ئەو پێوەرە کە بەهۆیەوە جوانی جیادەکەینەوە و هەڵی دەسەنگێنین و (چێژ)ـی دەوترێت. توانایەکە مرۆڤ بە هۆیەوە هەست بە خۆشی جوانی دەکات و بە پلەی جیاواز لە کەسەکاندا هەیە، پەروەردە و مەدەنییەت بە پلەی جیاواز لە کەسێک و کۆمەڵێک بەرزی دەکەنەوە، دەنگێک یان دیمەنێک بە یەک شێوەکار لە گوێگر و بینەرانی ناکات، هۆی ئەمەش:\nیەکەم: پێکهاتنی ماسوولکەکان لە هەموو کەسێکدا وەک یەک نییە، بێجگە لە جیاوازی نێوان کەسەکان لە ڕووی مەزاج و پەروەردە و نەریتەوە.\nدووەم: جیاوازی کەسەکان لە پلەی هۆش و بیردا. هەستەکان بە تەنیا بۆ درک پێکردنی جووڵە و شێوە و دەنگ کارناکەن، بەڵکو بیر و هۆشیش بە یەکیانەوە دەبەستێت و رێکیان دەخات و بە پەیوەندییەکانیان دەزانێت. ئەمەش نهێنی ئەو ئارەزووەی مرۆڤە سەرەتاییەکانە لە ڕەنگە زەقەکان، بە پێچەوانەی ئارەزووکردنی رەنگی کاڵ لای شارستانییەکان.\nدوو خوێندنگەی هەڵسەنگاندنی جوانی\nدوو خوێندنگەی هەڵسەنگاندنی جوانی هەن: بۆ لای کام هێز لە خۆمان چێژ وەرگرتن لە جوانی دەگەڕێنینەوە؟ ئایا بۆ ژیریی یان بۆ ویژدان و سۆز. خوێندنگەی ژیری بۆ لای یەکەمی دەگەڕێننەوە و بە پێویستی دەزانن کە شاکارە هونەرییەکان بکەونە ژێر باری ڕێسا ژییرییەکان و یاساییەکان. هەرچی خوێندنگەی سۆزدارییەکان (ڕۆمانسییەکان)ـە دووپاتی ڕەگەزی سۆز یان ویژدان لە چێژوەرگرتنی جوانی دەکات و دان بەوەدا نانێت کە ڕێساکان بکەونە ژێرباری (دروستکردنی هونەری بلیمەتانە)، حوکم دان لە سەر جوانی بەڕای خوێندنگەی یەکەم ژیرییەتی پوختە و لە حوکمی واقیعیەکانی دیکە ستایشی دیاردەکان دەکەن جیاواز نییە. هەرچی خوێندنگەی سۆزدارییە ڕۆڵی ژیریی کەم دەکاتەوە، چونکە حوکم دان لەسەر جوانی یان هەڵسەنگاندنی جوانی ئەوا ویژدانییە بەجوانی یان هەست پێکردنە یاخود سوسەزانی راستەوخۆیە دەربارەی ناوەڕۆکی شتە جوانەکان.\n٣. پەیوەندی نێوان هونەر و زانستی ڕەوشت\nدوو بۆچوونی گرنگ هەن: هی وا هەیە ئامانجی هونەر بە ئامانجی رەوشت دادەنێت، بەم شێوەیە چاکی و جوانی یەکسان دەکات و بە ئەرکی هونەری دەزانێت خزمەت بە رەوشت بکات. پێچەوانەی ئەمە هەیە وتوویەتی هونەر لە جوانی دەکۆڵێتەوە و هیچی دیکەی لە دواوە نییە گرنگ جوانی شێوەی هونەرەکەیە، یان شێوەکەیە، هەرچی بابەتە هەر شتێک بێت قەیناکە، با خراپە یان تاوان یاخود چاکە بێت.\n٤. هونەرەکان مەیدانی دەربرینی جوانین\nسروشت جوانی تێدایە، بەڵام هونەرەکان ئەو شێوازەن کە مرۆڤ پێوەی جوانی و هەست بە جوانی کردن دەردەبڕێت. لێرەدا گیروگرفتێک دەردەکەوێت: ڕۆڵی هونەرمەند چییە؟ ئایا تەنها چاولێکەر و لاسایی کەرەوە و لەبەرگرەوەی جوانی سروشتە، یان ڕۆڵەکەی زیادکردن کامڵبوون دەربڕی ئەوەی کە دەشێت ببێت، نەک تەنیا وەک ئەوەی هەیە؟ لێرەدا چەند ڕێباوەڕێک (مزهب)ـێك هەیە:\nI. ڕێباوەڕی نموونەیی لە هونەردا یان ڕێباوەڕ کامڵبوون:\nبەپێی ئەم ڕێباوەڕە هونەرمەند لە سەریەتی وا کارەکانی دەربڕێت وەک ئەوەی کە هەن، ویژدان و سۆزی بۆ هونەرەکەی تەرخان بکات، هەر بە گواستنەوەی ڕاستییەکان وەک خۆیان یان لەبەرگرتنەوەی سروشت و جوانییەکەی وەک خۆی نەوەستێت. هەر شتێکیش خراپ و بووبێت لە بواری دەربڕینی هونەردا دووری بخاتەوە.\nII. ڕێباوەڕی سروشتی (واقیع):\nئەم ڕێباوەڕە وای دەبینێت کە تەنیا سروشت بواری هونەرە. لەسەر هونەرمەندە چەند بتوانێت لاسای سروشت بکاتەوە، تێبینی بکات و هەر ڕاستییەکی شاراوە بخاتە بشتگوێ، کرۆکی شتەکان دووربخاتەوە و لە واقیعی بینراوی سروشت تێنەپەڕێت چ بەزاڵبوون بەسەریدا یان لە خۆیەوە شتی بخاتەسەر، ڕێباوەڕی سروشتی باوەڕی بە بابەتێکی جوانی سروشتە، بۆیە ئەم ڕێباوەڕە لە دەست تێوەردانی هونەرمەند کەم دەکاتەوە، بە پێچەوانەی ڕێباوەڕی ڕۆمانسی.\nIII. ڕێباوەڕی ڕۆمانسی:\nئەم ڕێباوەڕە لە دواییەکانی سەدەی ١٨ و پاش ئەوە پەیدابووە، جەخت لەسەر لایەنی سۆز و هەست و ویژدان و تێگەشتنی ڕاستەوخۆ بۆ سروشت و جوانییەکەی دەکاتەوە، لە کاتێکدا لە ڕۆڵی ژیریی کەم دەکاتەوە، باوەڕی وایە کە هونەرمەند دەورێکی گرنگی لە درک پێکردنی جوانی یان دەربڕیندا هەیە، لەبەر ئەمە بە پێویستی دەزانێت کە هونەرمەند دەست وەربداتە سروشت نەک هەر لێی بگوازێتەوە. ئەم ڕێباوەڕە کاری ڕاستگۆیی لە دەربڕین و شتی لە خۆوە و ئەندێشە و سۆز و گاڵتەکردن بە ژیریی و لۆژیک بە گەورە دادەنێت، بەلایەوە هونەرمەند پێویستە بەسەربەستییەکی تەواو ئەوەی هەیەتی دەری ببڕێ، بێ گوێدان بە شتێک یان بەخۆبەستنەوە بە کۆتێک جا هەر ڕێسایەک بۆ کاری هونەری هەبێت.\nبابه‌ته په‌یوه‌ندیداره‌كان به : فەلسەفەی جوانی


مانیفێستی فیدراسیۆنی هونەرمەندانی کۆمۆنەی پاریس.. لە ئینگلیزییەوە : عەبدوڵا سڵێمان(مەشخەڵ) – Dengekan\nbyMashkhal\tMarch 21, 2021\tGeneral, Literature, Slider\nمانیفێستی فیدراسیۆنی هونەرمەندانی کۆمۆنەی پاریس\nوەرگێرانی لە فەرەنسییەوە : جێف سکینەر\nلە ئینگلیزییەوە : عەبدوڵا سڵێمان(مەشخەڵ)\nکۆمۆنەی پاریس لە جەوهەری خۆیدا، یەکەمین ئەزموونی بەرفراوانی حکومڕانی سۆشیالیستی بوو. لە ١٨ ی مانگی ئازاری ساڵی ١٨٧١،کرێکارانی ڕادیکاڵ و پیشەوەران کە خۆیان لە گاردی نیشتمانیی ڕێکخستبوو،لەگەڵ هەڵهاتنی سوپای نیزامی فەرەنسا، بەشێوەیەکی تەواوەتی دەستیان بەسەر شاردا گرت. دوای چەند ڕۆژێک کۆمۆنە هەڵبژێردرا و یەکسەریش ڕایگەیاند کە کرێکاران دەتوانن دەست بەسەر کارگەکاندا بگرن و بەڕێوەی بەرن. هەروەها بڕیارەکانی خزمەتی سەربازی ئیجباری و سزای ئیعدام هەڵوەشێنرانەوە و ئایین لە دەوڵەت جیاکرایەوە و تەئمینی کۆمەڵایەتی و مووچەی خانەنشینی جێگیرکرا. کرێکارانی شۆڕشگێڕ و دیموکراسیخواز ڕۆژانە ڕێگای نوێیان دەدۆزییەوە بۆ بەڕێوەبردنی شار.\nئەمەش ڕێگایەکی تەواو لەڕەگەوە ڕادیکاڵ و جیاوازی هێنایە ئاراوە بۆ بەرخوردکردن بە هونەر. لە ١٥ی مانگی نیسانی ١٨٧١،هونەرمەندان و پەیکەرسازان و شارەزایانی جوانسازی لەسەرتاسەری پاریس بە جەستاف کوربیەی گەورە هونەرمەند و ئوژین پۆتیە کە دواتر بوو بە نووسەری سروودی ئەنتەرناسیوناڵ، کۆبوونەوە و بۆ دیاریکردنی شێوازی چۆنیەتی ئەم بەرخوردکردنە بە هونەر. هۆکارەکانی ئەم پێشنیارە ڕوون بوون. کۆنتڕۆڵی هونەرمەندان بەسەر هونەرەوە، هونەر و کلتوور وەکو ماف، هەروەها پرسیاری ئەوەیان کرد بۆچی دەوڵەت و دەوڵەمەندان تەنها چێژ لە هونەر وەردەگرن. بۆیە لەسەر مکوڕی ئەم هونەرمەندانە فیدراسیۆن پێکهات کە هەموو کەس مافی ئەوەی هەیە لەناوەندێکی جوانیدا کار بکات و بژێت. کریستین ڕۆز نووسەری کتێبی (ڕیفاهیەتی کۆمەڵگە، خەیاڵی سیاسی کۆمۆنەی پاریس) بەمجۆرە بایەخدارانە وێنای دەکات؛ (ڕەنگە وا دەرکەوێت کە ئەمە داواکارییەکی بچووک و تەنانەت ڕازاێنەرەوە بێت، بەڵام لە ڕاستیدا ئەوە بەو مانایەیە کە دەبێت تەواوی پەیوەندییەکانمان نەک تەنها لەگەڵ هونەر، بەڵکو لەگەڵ کار و پەیوەندییە کۆمەڵایەتییەکان و سروشت و تەنانەت ژینگەی ژیانیشەوە ڕێکبخەینەوە. ئەمەش بە مانای گشتیکردنی هونەر و جوانیی و تێکەڵاوکردنییەتی بە ژیانی ڕۆژانە و نەشاردنەوەیانە لە هۆڵە تایبەتییەکان و کۆنەکردنەوەیانە لەبیرەوەرییە قێزەوەنە نەتەوەگەرییەکان.(١)\nئەم دەقەی خوارەوە کە لە ڕاپۆرت و بڵاوکراوە ڕۆژانەییەکانی کۆمۆنەوە وەرگێراوە، مانیفێستی ئەو هونەرمەندانە لەخۆدەگرێ. ئەمەش تا ئەو جێگەیەی کە ئێمە ئاگادار بین، یەکەمین وەرگێرانی مانیفێستی هونەرمەندانی کۆمۆنەی پاریسە.(٢)\nدوێنێ لە کاتژمێر دوو، دیداری هونەرمەندان لەسەر داوای بەڕێز کۆربی بە ڕەزامەندی کۆمۆنە لە هۆڵی وانە وتنەوە لە کۆلێژی پزیشکی هاتە سازکردن. هۆڵەکە جمەی دەهات و هەموو هونەرەکان نوێنەرایەتی دەکران. لەوانە بۆ هونەری شێوەکار هەردوو هونەرمەند فەین پێرین و هیرەو، هەورەها لە پەیکەرسازیی بەڕێزان موولینە و دیلابلانش و هونەری کارتۆن بێرتۆڵ و هونەری هەڵکۆڵین بەڕێز میشڵان و ڕەخنە بەڕێز فیلیپ بۆرتی و ژمارەیەکی زۆر لە ئەندازیارانی تەلارسازی لەوێ بوون. بۆ پێکهێنانی کۆمەڵەی هونەرمەندان زیاتر لە ٤٠٠ کەس ئامادەی ئەو دیدارە بوون.\nبەڕێز کۆربی سەرۆکایەتی دیدارەکەی دەکرد و هەریەک لە موولیە و ئۆژین پۆتیەش یارمەتیدەری بوون. پۆتییە یەکەمجار و وە پێش هەموو شتێک ڕاپۆرتی لێژنەی ئامادەکاری خوێندەوە کە هەر خۆی نووسیبووی و ئامادەشی کردبوو. ئەم دۆکیومێنتە زۆر جێی بایەخەی بەڕاستی لێوانلێو بوو لە بیرکردنەوەی بەرزی پێداویستییەکان و چارەنووسی هونەری هاوچەرخ.\nداوا لە هونەرمەندان کرا کە خۆیان بەرژەوەندی خۆیان بپارێزن.\nئەمەش ئەو بیرۆکەیە زاڵە بوو کە لەروحی ڕاپۆرتی لیژنە فەرعییەکانیشدا خۆی نیشاندابوو. ئەوەش پرسیاری دامەزراندنی فیدراسیۆنی هونەرمەندانی پاریس بوو، کە بەرهەمەکانیان لەژیر ئەو ناوو نیشانە نمایش دەکەن.\nفیدراسیۆنی هونەرمەندانی پاریس\nهونەمەندانی پاریس بەپشت بەستن بە بنەماکانی کۆماریی کۆمۆن هەستان بە بنیادنانی ئەم یەکێتییە.\nئەم یەگکرتنە هەموو هزرە هونەرییەکان دەگرێتەوە کە لەسەر بنچینەکەی :\nفراوانترکردنەوەی ئازادانەی هونەر، دوور لە هەموو چاودێرییەکی حکومیی و هەر ئیمتازاتێک\nیەکسانی لەمافی هەموو ئەندامانی ئەو یەکێتییە\nسەربەخۆیی و کەرامەتی هەموو هونەرمەندێک لەلایەن پێکهێنانی لیژنەی هەڵبژێردراو بە دەنگدانی گشتی و ئازادانەی هونەرمەندان پارێزراو دەبێ. ئەم لیژنەیە هەوڵی توندوتۆڵ کردنەوەی هاوکارییەکان و هەمئاهەنگی دەدا.\nلیژنە لە ٤٧ ئەندام پێک دێت کە نوێنەرایەتی\n١٠ ئەندامی هونەرە ڕازێنەرەکان(زەخرەفییەکان)کەبەهەڵە پێێ دەگوترێت هونەری پیشەسازی\nکە بە سیستەمی لیست و دەنگدانی نهێنی هەڵدەبژێردرێن.\nمافی دانیشتوانی پاریسە بە هەردوو ڕەگەزی نێر و مێ کە توانیبێتیان جێ و شوێنی خۆیان وەکو هونەرمەند بسەلمێنن – جا چ لەڕێگەی ناوناوبانگی ئیشە هونەرییەکانیانەوە بێت، یان لەڕێگەی دەلیلی پێشانگاکانیانەوە، یانیش بە پاڵپشتی بەدەست و خەت نووسراوی دوو هونەرمەندی سپانسۆر، بەشداری پرۆسەی دەنگان بکەن.\nئەندامانی لیژنە بۆ ماوەی یەک ساڵ هەڵدەبژێردرێن.\nلەکاتی کۆتایی هاتنی ماوەی ئەم نوێنەرایەتییە، پانزە کەس لە ئەندامان کە بە دەنگدانی نهێنی هەڵدەبژێردراون بۆ لیژنەکە، بۆ ماوەی ساڵی داهاتوو لەشوێنی خۆیان دەمێننەوە، بەڵام ٣٢ ئەندامەکەی تر بە هەڵبژاردن شوێنیان پڕ دەکرێتەوە. ئەو ئەندامانەی کاریان تەواو بووە تا ساڵێک دواتر ناتوانن دووبارە هەڵبژێردرێنەوە.\nهەر ئەندامێک ئەگەر بە کاری خۆی هەڵنەستێت ئەندامەتی لێ دەسەنرێتەوە. لێسەندنەوەی ئەندامەتی تەنیا بەدەست کۆنگرەی فیدراسیونە و پێویستی بەدەنگی دوو لە سێی بەشداربووانی کۆنگرەکە هەیە. هەڵپەساردنی ئەندام نابێ ئاشکرابکرێ تا مانگێک بەسەربریارەکەدا تێنەپەڕی بێت.\nدینگەی ئیمپراتۆر فاندووم لەسەر داوای کوربی کۆمۆنارەکان ڕووخاندیان.\nئەمە دەسەڵاتەی جیهانی هونەرییە کە ئەم ئەرکانەی لەلایەن هونەرمەندانەوە پێسپێردراوە.\nپارێزگاری لە گەنجینەکانی ڕابردوو بکات.\nڕاپەڕاندن و تیشک خستنەسەر هەموو ڕەگەزە ئەوڕۆییەکان.\nنوێکردنەوەی داهاتوو لەرێگەی پەروەردە و فێرکردنەوە.\nشوێنەوار و مۆزەخانەکان\nشوێنەوارەکان،لە گۆشەنیگای هونەرییەوە، مۆزەخانەکان و ئەو دامودەزگاکایانەی پاریس لەوانە هۆڵەکانی نمایش و کۆکراوە هونەرییەکان و کتێبخانەکان کە بەرهەمی هونەرییان تێدایە سەر بە کەسی تایبەت نەبن و دەخرێنە ژێر چاوردێری و کارگێڕی لیژنەی بەڕێوەبەرایەتی فیدراسیۆن.\nلیژنە هەڵدەستێت بە رێکخستن و پاراستن و چاککردنیان،نەخشەکانیان بۆ تەواو دەکات و ژماردن و پێڕست و کەتەلۆگیان بۆ تەواو دروست دەکات .\nدەیانخاتە خزمەت جەماوەرەوە لەپێناو هاندان بۆ لێکۆڵینەوە لەپێناو بەجێهێنانی ئارەزووی سەردانیکەران.\nتێبینی کردنی دۆخی پاراستنی باڵەخانەکان و ئاماژە بە چاککردنەوەی دەستبەجێیان و ئینجا لیستی کارە بەردەوامەکانیان پێشکەش بە کۆمۆنە دەکات.\nدوای پشکنینی تواناکان و لێکۆڵینەوە لە ئاکارباشییان، ئینجا بەڕێوەبەران و سکرتێرەکان و بەڕێوەبەری ئەرشیفەکان و پاسەوانەکان دادەمەزرێن. لەپێناو دەستەبەرکردنی پێداویستییە خزمەتگوزارییەکانی ئەم دامودەزگا و پێشانگایانە کە دواتر قسەیان لەبارەوە دەکەین.\nلیژنە هەڵدەستێت بە کردنەوەی پێشانگای کۆمۆنەیی بەکۆمەڵی نیشتمانی و نێودەوڵەتی لە پاریس.\nبە نسبەت ئەو پێشانگا نیشتمانی و نێودەوڵەتییانەی کە لە پاریس ناکرێنەوە، لیژنەیەکی بەرپرسیار پێکدەهێنرێت بۆ بەرژەوەندی هونەرمەندە پاریسییەکان.\nتەنها ئەو بەرهەمانە وەردەگرێت کە لەلایەن دانەرەکانیانەوە، خولقێنەرە ڕەسەنەکان و وەرگێران لە هونەرێکەوە بۆ هونەرێکی تر واژوو کرابێت،وەک ئەو هەڵکۆڵینانەی دەگوێزرێنەوە سەر تابلۆکان و تاد.\nزۆر بە تووندی هەموو ئەو پێشانگا تەماحکارانە ڕەت دەکاتەوە کە دەیانەوێت ناوی بەڕێوەبەر و یان خولقێنەری بەرهەمەکان بگۆڕن.\nخەڵات بە هیچ کەسێک نادرێت.\nکارە هونەرییە ئاساییەکانی کۆمۆنە دەدرێت بەو هونەرمەندانەی کە بە دەنگدانی هەموو خاوەن پێشانگاکان دیاریکراون.\nبەڵام کارە نائاساییەکان دەخرێنە پێشبڕکێوە.\nپەروەردە و ڕۆشنبیری\nلیژنە چاودێری وانەی وێنەکێشان و نموونەیی لە قوتابخانە سەرەتایی و پرۆفیشناڵەکان دەکات کە مامۆستاکانی لەسەر بنچینەی پێشبڕکی دەستنیشان دەکرێن. هەروەها هانی ناساندنی میتۆدە سەرنجڕاکێشەکان دەدات. مۆدێلەکان مۆر دەکات و هەروەها ئەو بابەتانە ڕێکدەخات کە ڕوحی بەرز تیایاندا کەشفکراوە. هەروەها پێویستە لێکۆڵینەوەکانیشیان لەسەر بودجەی کۆمۆنە تەواو بکرێن.\nلیژنە هانی ئەوەش دەدات کە هۆڵی گەورە بۆ خوێندنی باڵا و کۆنفرانس لەسەر جوانناسی و مێژوو و فەلسەفەی هونەر بنیاد بنرێت .\nئۆرگانێکی بڵاوکردنەوە پێکدەهێنێت بەناوی بەرپرسیارێتی هونەرەکان\nلەژێر چاودێری و بەرپرسیارێتی لیژنە، ئەم بڵاوکراوەیە ئەو ڕووداوانەی کە پەیوەندن بە جیهانی هونەرەکان و زانیاری بەسوودی بۆ هونەرمەندان تێدایە، بڵاو دەکاتەوە.\nهەروەها بڵاوکراوەکە لێکدانەوەکان لەسەر کاروباری لیژنەکە وپڕۆتۆکۆڵی کۆبوونەوەکان و بڕی پارەی بەدەستهاتوو و خەرجکراو و هەموو ئیشوکارە ئامارەییەکان کە ڕۆشنایی دەخەنە سەر پرسەکان و ئامادەکاریی ڕێکوپێک، بڵاو دەکاتەوە.\nبەشی ئەدەبیش تەرخان دەکرێت بۆ ئەو وتارانەی لەسەر ئیستاتیکا دەنووسرێن،هەورەها بوارێکی بێلایەنی کراوە دەبێت بۆ هەموو بیروباوەڕ و سیستەمێک.\nبە پێشکەوتووخوازیی، سەربەخۆیی، بەڕێز و ڕاستگۆیی خۆیەوە. بڵاوکراوەی بەرپرسیارێتی هونەرەکان دەبێتە جیددیترین بەیاننامەی ئێمە بۆ نوێبوونەوەمان.\nبەنیسبەت هەموو ئەو ناکۆکییە جیاوازانەی لەسەر مەسەلەی هونەریی دێنە ئاراوە، لیژنە لەسەر داوای لایەنی پەیوەندیدار( هونەرمەندان یان غەیری ئەوان) ناوبژیوان دیاریدەکات.\nبۆ ئەو کێشە مەبدەئییانەی بەرژەوەندی گشتی تێدا بێت، لیژنە شورای ناوبژیوان دادەمەزرێنێت و بڕیارەکانی لە بڵاوکراوەی بەرپرسیاتێتی هونەرەکان بڵاو دەکاتەوە.\nلیژنە بانگەوازی هەموو دانیشتوان دەکات بۆ ناردنی هەر پێشنیار و پڕۆژە و ڕاپۆرت و بیروڕایەک کە دەبێتە هۆی پێشکەوتنی هونەر یان ڕزگاربوونی فیکری یان مەعنەوی هونەرمەندان یان بەپێزکردنی ماتریاڵی بەرهەمەکانیان لەبەرچاوە.\nلەوبارەشەوە ڕاپۆڕتێک پێشکەش بە کۆمۆنە دەکات و پشتیوانی مەعنەوی خۆی و هاوکاری لەگەڵ هەر شتێک کە بەگونجاوی بزانێت، دەردەبڕیت.\nداواش لە ڕای گشتی دەکات بۆ پشتگیری لە هەر هەوڵێکی پێشکەوتووخواز و ئەو پێشنیارانەی لە بڵاوکراوەی بەرپرسیارێتی هونەرەکاندا بڵاو دەکرێتەوە.\nلە کۆتاییدا، بە وشە، بە پێنووس، بە خامە،بە دووبارە چاپکردنەوەی شاکارە جەماوەرییەکان، بە وێنەی وشیار و بەرزکەرەوە کە دەتوانرێ بە زۆری بڵاوبکرێتەوە و لە هۆڵەکانی شارەوانی لادێ بێنازەکانی فەرنسا نمایشی بکرێت، لیژنەکە کاردەکات لەسەر تازەبوونەوەمان، گرتنەدەستی جڵەوی سامانی کۆمەڵایەتی، داهاتووی درەوشاوە و کۆمارێکی گەردوونیی.\nگ کۆربی ، موولینە ، ستێفەن مارتان ، ئەلێکساندەر ژووس ، ڕۆزینیش ، تریشون ، دەلوو ، ژوو لێهیرو ، س شابرێت ، ه دوبوا ، ئەی ڤالینیەر ، ئوژین پۆتیە ، پیراین ، ئەی میوللارد.\nتێبینی وەرگێڕی ئینگلیزی : فیدراسیۆنی هونەرمەندان، گروپێکی ڕادیکاڵی پێکهاتوو لە شێوەکاران و پەیکەرسازان و شارەزایانی ڕازێنەرەوە، لە مانگی نیسانی ساڵی ١٨٧١ کۆبوونەوە بۆ دووبارە هەڵسەنگاندنەوەی ڕۆڵی هونەر لە هەناو کۆمۆنەی پاریسدا.\nتێبینییەکان مەشخەڵ ئامادەی کردوون :\n(١)ڕیفاهیەتی کۆمەڵایەتی خەیاڵی سیاسی کۆمۆنەی پاریس کریستین ڕۆز چاپخانەی (مەیپڵ پرێس) ئەمریکا ٢٠١٥.\n(٢)ئەو پێشەکییە لە نووسینی دەستەی بەرێوەبەری سایتی (Red Wedge)ە کە لە ١٥ی نیسانی ساڵی ٢٠١٦ ئەم بابەتەیان لە سایتەکەیان ئامادە کردووە و وەرگێراوە. کە یەکەمین وەرگێرانی مانیفێستی هونەرمەندانی کۆمۆنەی پاریسە بە زمانی ئینگلیزی و جێی خۆشیەتی بڵێـم یەکەمین وەرگێڕانی ئەو مانیفیستەشە بۆ سەر زمانی کوردی.\n(٣)ناوەکان وەک خۆیان بەپیتی لاتین:\nG. COURBET, MOULINET, STEPHEN MARTIN, ALEXANDRE JOUSSE, ROSZEZENCH, TRICHON, DALOU, JULES HÉREAU, C. CHABERT, H. DUBOIS, A. FALEYNIÈRE, EUGÈNE POTTIER, PERRIN, A. MOUILLIARD\nPrevious کامەیە ئیسلامیی میانڕەو؟.. ستیڤان شەمزینی\nNext چاوپێکەوتن لەگەڵ گۆران عەبدوڵڵا.. ئامادەکردنی: عەبدوڵڵا سلێمان (مەشخەڵ)


بەپێچەوانەی قسەكەی بارزانی، پەرلەمان كاری خۆی نەكردو چاوەڕێی ڕێككەوتنی حیزبەكانە - پەرەگراف\nبەپێچەوانەی قسەكەی بارزانی، پەرلەمان كاری خۆی نەكردو چاوەڕێی ڕێككەوتنی حیزبەكانە\nمەسعود بارزانی، سەرۆكی پارتی دیموكراتی كوردستان. وێنە؛ پەرەگراف.\nپەرلەمانی كوردستان پەیڕەوی ناوخۆی "پێشێلكرد"و دانیشتنی ئەمڕۆی بۆ كاتێكی نادیار دواخست، ئەوەش بەهۆی ڕێكنەكەوتنی حیزبەكان لەبارەی ژمارەی جێگرەكانی سەرۆكی هەرێم، كۆبوونەوەی پەرلەمان لە چاوەڕوانیی ڕێككەوتنی حیزبەكاندایە.\nئەوە لەكاتێكدایە هەفتەیەك لەمەوبەر مەسعود بارزانی سەرۆكی پارتی دیموكراتی كوردستان كە حیزبەكەی خاوەنی زۆرترین كورسییە لە پەرلەمان‌و سەرۆكایەتی پەرلەمانی بەدەستەوەیە، ڕایگەیاند، لە ئەمڕۆوە یەك چركەی دیكە چاوەڕێ ناكەن‌و پەرلەمان كارەكانی دەستپێدەكات‌و بەمزووانە سەرۆكی هەرێم هەڵدەبژێردرێت‌و حكومەتی نوێ پێكدێت.\nكۆبوونەوەكەی ئەمڕۆی پەرلەمانی كوردستان ئەگەر بكرایە بۆ دەنگدان دەبوو لەسەر پڕۆژە یاسای كاراكردنەوەی دامەزراوەی سەرۆكایەتیی هەرێم، بەڵام پڕۆژەكە كۆدەنگیی لەسەر نییە لە نێوان پارتی‌و یەكێتی‌و گۆڕان، بەڵێنێكی نوێی پارتی بە یەكێتی، ناڕەزایی لای بزووتنەوەی گۆڕان دروست كردووە.\nدواخستنی كۆبوونەوەكەی ئەمڕۆی پەرلەمان دوای تێپەڕینی یەك هەفتەیە بەسەر خوێندنەوەی دووەم بۆ پڕۆژە یاسای كاراكردنەوەی سەرۆكایەتیی هەرێم.\nبڕگەی یەك لە ماددەی 90ی پەیڕەوی ناوخۆی پەرلەمانی كوردستان بە دەق دەڵێت"دانیشتنی دەنگدان، لە سەر پڕۆژە، یان پێشنیازەكە، نابێت لە هەفتەیەك زیاتر، لە دوای دانیشتنی خوێندنەوەی دووەم، تێپەڕ بكات."\nبەڵام سەرۆكی پەرلەمان دانیشتنەكەی ئەمڕۆی بۆ كاتێكی نادیار دواخست، وەك لە بانگهێشتنامەی سەرۆكی پەرلەماندا هاتووە، بەپێی بڕگەی سێیەم لە ماددەی 18ی پەیڕەوی ناوخۆ دانیشتنەكەی دواخستووە، لە كاتێكدا ئەو بڕگەیە هیچ ئاماژەیەكی تێدانییە كە دەسەڵات بدات بە سەرۆكی پەرلەمان كە ماددەی 90ی پەیڕەوی ناوخۆ جێبەجێ نەكات.\nماددەی 18ی پەیڕەوی ناوخۆی پەرلەمان تایبەتە بە ئەرك‌و دەسەڵاتەكانی سەرۆكی پەرلەمان‌و بڕگەی سێیەم دەڵێت"كردنەوەی خول‌و دانیشتنەكانی پەرلەمان، و سەرۆكایەتیكردنیان، كۆتایپێهێنان و دواخستنیان، دەست نیشانكردنی كاتی ئەنجامدانیان."\nبەشێك لە فراكسیۆنەكان‌و پەرلەمانتاران، لەناویاندا فراكسیۆنی كۆمەڵی ئیسلامی، دواخستنی دانیشتنەكە بە "پێشێلی پەیڕەوەی ناوخۆ" دەزانن.\nدواخستنەكە لەسەر داوای لیژنەی یاسایی پەرلەمان بووە بە مەبەستی گەیشتن بە داڕشتنی كۆتایی ماددەو بڕگەكانی پڕۆژە یاساكە، خاڵی ناكۆكیی نێوان حیزبەكان كە نوێنەریان لە لیژنەی یاسایی هەیە، زیادكردنی جێگرێكە بۆ سەرۆكی هەرێم كە بدرێتە یەكێتی نیشتیمانی، بەڵام گۆڕان بەوە ڕازیی نییە.\nپەرەگراف پێشتر ئەوەی بڵاوكردەوە، زیادكردنی جێگری دووەم بۆ سەرۆكی هەرێم، بەڵێنی مەسعود بارزانی-یە بە كۆسرەت ڕەسوڵ‌و گرێ كوێرەی نێوان پارتی‌و یەكێتی بەو بەڵێنە كراوەتەوە كە گەیشتنە لێكتێگەیشتنی كۆتایی‌و ڕێككەوتنی نێوانیانی لێدەكەوێتەوەو تەنها واژۆكردنی ماوە، بەڵام هەمان بەڵێن، كێشەی بۆ ڕێككەوتنەكەی نێوان پارتی‌و گۆڕان دروستكردووە.\nبەڵێنەكەی بارزانی بە یەكێتی لەكاتێكدایە پارتی لەگەڵ گۆڕان ڕێككەوتنی واژۆ كردووە كە سەرۆكی هەرێم جێگرێكی دەبێت‌و بۆ گۆڕان دەبێت.\nدوای زنجیرەیەك كۆبوونەوەی دورودرێژ، 3ی ئەم مانگە پارتی‌و یەكێتی گەیشتنە لێكتێگەیشتنی كۆتایی‌و بە پەیوەندییەكی تەلەفۆنیی نێوان مەسعود بارزانی‌و كۆسرەت ڕەسوڵ ڕێككەوتنی كۆتایی ڕاگەیەندرا‌و ئەو بەڵێنەی لەخۆ گرتبوو.\nپارتی سێ ڕۆژ دواتر سەردانی بزوتنەوەی گۆڕانی كرد لە سلێمانی‌و داوایەكی خستەبەردەم بزووتنەوەكە بە زیادكردنی جێگرێك بۆ سەرۆكی هەرێم كە بدرێتە یەكێتی، گۆڕان داواكارییەكەی ڕەتكردەوە‌و تائێستا بە زیادكردنی جێگری دووەم بۆ سەرۆكی هەرێم ڕازی نەبووە.\nبەڵێنەكەی بارزانی بە كۆسرەت ڕەسوڵ دوای زیاتر لە 10 كۆبوونەوەی نێوان پارتی‌و یەكێتی هات كە ڕێككەوتنی لێنەدەكەوتەوە، كێشەی سەرەكی نێوان ئەو دوو حیزبە پۆستە ئەمنیی‌و ئابورییەكان بوون، پارتی وەزارەتی ناوخۆو سامانە سروشتییەكانی بۆخۆی داناوەو وەزارەتی دارایی بەر گۆڕان كەوتووەو پێشمەگەر بۆ یەكێتی یە.\nزیادكردنی جێگرێك بۆ سەرۆكی هەرێم لە پڕۆژە یاسای كاراكردنەوەی دامەزراوەی سەرۆكایەتی هەرێم جێگیر كراوە، ئەوەش لەسەر پێشنیاری پەرلەمانتارانی یەكێتی لە لیژنەی یاسایی پەرلەمان، بەڵام پارتی نایەوێت بەبێ ڕازیكردنی گۆڕان پڕۆژەكە لە پەرلەمان بخرێتە دەنگدانەوەو تێپەڕێندرێت.\nلەگەڵئەوەی 192 ڕۆژە هەڵبژاردن كراوە، تائێستا تەنها لە نێوان پارتی‌و گۆڕان ڕێككەوتنی دابەشكردنی پۆستەكان واژۆ كراوە، پارتی چەندجارێك دڵنیایی داوە بەو بزووتنەوەیە كە پابەندی ڕێككەوتنەكە دەبێت‌و وەكخۆی جێبەجێی دەكات، هەربۆیە ئێستا بەدوای ڕێگایەكدا دەگەڕێت بۆ ڕازیكردنی گۆڕان بە زیادكردنی جێگرێك بۆ سەرۆكی هەرێم.


כורדיפדיה - ئاژانسی ناسا و دەستەی ژینگە لەبارەی ئاوی هەرێم هۆشداری دەدەن\n📊 ئاژانسی ناسا و دەستەی ژینگە لەبارەی ئاوی هەرێم هۆشداری دەدەن | קבוצה: סטטיסטיקה וסקרים | שפת מאמרים: 🏳 کوردیی ناوەڕاست\nداتاى دابه‌زینى ئاستى ئاوى بیره‌كانى چاودێرى ئاوى ژێر زه‌وى له 47 حه‌وزى ه...\nبەپێی نوێترین داتای دەستەی ژینگەی هەرێم ئاستی ئاوی کانیاو و ژێر زەوی لە هەرێمی کوردستان کەمبوونەوەی بەرچاوی بەخۆیەوە بینیوە.\nبەپێی راپۆرتێکی دەستەی ژینگەی هەرێمی کوردستان کە کۆپییەکی دەست دواڕۆژ کەوتووه، ئاوی ژێر زەوی لە هەرێمی کوردستان لە بارودۆخێکی خراپدایە رۆژ لەدوای رۆژ قووڵیی بیرەکان زیاددەبێ و بڕ و جۆرەکەشی بەره و کەمبوون و پیسبوونی کیمیاویی و فیزیایی دەچێت.\nدەستەی ژینگە ئاشکراشیکردووە، گۆڕانی کەشوهەوا لەجیهان ساڵ بە دوای ساڵ بۆتەهۆی وشکبوون یان کەمبوونەوەی بڕی ئاوی کانیاوەکان جگە لە هۆکاری تری وەکو لێدانی ژمارەیەکی زۆر بیری پایل دوور لە رێنماییەکانی دووری لە کانیاوەکان.\nبەپێی ئه و داتا و ئامارەی دەست دواڕۆژ کەوتووە، دەستەی ژینگە نمونەی حەوت حەوزی ئاوی لەهەرێمی کوردستان وەرگرتووە لە دەرەنجام دەرکەوتووە رێژەی ئاو لە (4 بۆ 79) مەتر دووجا کەمیکردووە.\nئاژانسی (ناسا) لەنوێترین توێژینەوەیدا، کە لە ڕێگەی مانگی دەستکردی (GRACE) تایبەت بە تەکنەلۆژیای گەڕان بە دوای ئاوی سازگاردا ئەنجامیداوە و لە (2002)ەوە دەستی بەکارکردووه، هۆشداریدەدات لەبارەی کەمبوونەوەی ئاو لە 19 وڵاتی جیهان.\nئاژانسی بۆشاییگەری ئاسمانی ئەمریکا (ناسا) له و راپۆرتەدا سەبارەت بە عێراق و سووریا ئاماژەی بەوەکردووە، لە عێراق و سووریا ئاوی سازگار رووی لە نەمانە و ئه و دوو وڵاتە تێنووترین وڵاتی ناوچەکەن.\nئاشکرایکردووە، 19 ناوچەی جیهان رووبەڕووی کەمئاوی و وشکیی دەبنەوە لە نێویشیان عێراق و سووریا، کە رووبەڕووی قەیرانی کەم ئاوی دەبنەوە بەهۆی ئه و (22) بەنداوە گەورەیەی تورکیا لەسەر رووبارەکانی دیجلە و فورات لە ماوەی (30) ساڵی رابردوودا دروستیکردوون.\nئه و توێژینەوەیەی ناسا دەشڵێت عێراق و سووریا زۆرترین زیانیان بەرکەوتووە لەجیهاندا و (%30)ی سەرچاوەی ئاوی سازگاریان لەدەستداوە و جگە لە عێراق و سووریا، هەریەک له ناوچەکانی (هیندستان، خۆرهەڵاتی ناوەڕاست، ویلایەتی کالیفۆرنیا، ئوسترالیا) زۆرترین ناوچەی زیانمەندن و رێژەیەکی بەرچاوی سەرچاوە ئاوییەکانیان لەدەستداوە.\nناسا هۆشداریشیداوە لەوەی قەیرانی ئاو، قەیرانی سەرەکی ئەم سەدەیە دەبێت، بەوپێیەی سەرچاوەکانی ئاوی سازگار لە زۆر ناوچەی جیهان روویان لە لەناوچوون کردووە بە تایبەتی ئه و ناوچانەی دەکەونە نزیک هێڵی کەمەرەیی زەوی.\nئه و ئاژانسە، داواشدەکات هەر لەئێستاوە کاربکرێت بۆ بەرگرتن لە زیانەکانی کەمبوونەوەی ئاو و هەوڵی رێگەگرتن لە لەناوچوو‌نی سەرچاوە ئاوییەکان.\n➕ נוסף על ידי (هاوڕێ باخەوان) על May 23 2018 3:23PM\n👌 מאמר זה נבדק ושוחרר על ידי (سەریاس ئەحمەد) ב- May 24 2018 12:54AM\n✍ פריט זה עודכן לאחרונה על ידי (سەریاس ئەحمەد) על: May 24 2018 12:54AM\n👁 פריט זו נצפתה פעמים 2,479\n📷 קובץ תמונה 1.0.1 91 KB May 23 2018 3:24PM هاوڕێ باخەوان


تورکیا ئامارى کۆچبه‌ران له‌وڵاته‌که‌ى ئاشکرا ده‌کات\nسوله‌یمان سۆیڵو وه‌زیرى ناوخۆى تورکیا، رایگه‌یاند : "له‌ئێستادا له وڵاته‌که‌ماندا، سێ ملیۆن و 611 هه‌زار و 834 په‌نابه‌رى سووری-مان داڵده داوه. 612 هه‌زار و 846 منداڵ و 303 هه‌زار و 228 پێگه‌یشتوو که سه‌رجه‌میان ده‌کاته 916 هه‌زار و 74 که‌س، ساڵانه له خوێندنگه‌کانمان ده‌خوێنن".\nسوله‌یمان سۆیڵو به‌شداریکرد له "کۆنفرانسى رێککه‌وتنى کۆچى نێوده‌وڵه‌تى له ئاستى حکوومه‌ته‌کان" له شارى مه‌ڕاکش ناوه‌ڕاستى مه‌غریب.\nوه‌زیرى ناوخۆى تورکیا، سوله‌یمان سۆیڵو له‌باره‌ى پرسى کۆچکردن رایگه‌یاند که تورکیا هه‌وڵده‌دات ئه‌م پرسه رێکبخات نه‌ک رێگرى لێ بکات و وتیشی: "له‌ئێستادا له وڵاته‌که‌ماندا، سێ ملیۆن و 611 هه‌زار و 834 په‌نابه‌رى سووری-مان داڵده داوه. 612 هه‌زار و 846 منداڵ و 303هه‌زار و 228 پێگه‌یشتوو که سه‌رجه‌میان ده‌کاته 916 هه‌زار و 74که‌س، ساڵانه له خوێندنگه‌کانمان ده‌خوێنن. ئه‌مانه‌ش له چوارچێوه‌ى یاساى پاراستنى تایبه‌ت توانیمان رێگه‌ى به‌شداریان له ژیانى کارکردن بۆ بکه‌ینه‌وه. نزیکه‌ى 385 هه‌زار منداڵى سوورى له نه‌خۆشخانه‌کانماندا له‌دایک بوون. هاوکات له 14 خاڵى سنوورى 332 هه‌زار تۆن هاوکارى خۆراکمان پێشکه‌شکردووه. ملیۆنه‌ها کارتۆنى هاوکارى خۆراکمان ناردووه".\nوه‌زیرى ناوخۆى تورکیا، وتی: "ته‌نها ئه‌مساڵ، 251 هه‌زار و 794 کۆچبه‌رى نایاساییمان ده‌ستگیرکردووه. به‌راورد به 11 مانگى ساڵى رابردوو، ژماره‌که 56% هه‌ڵکشاوه. ئه‌مساڵ 53 هه‌زار و 860 که‌سمان دیپۆرتکردووه‌ته‌وه و له میانى 11 مانگدا، پێنج هه‌زار و 522 قاچاخچى مرۆڤمان ده‌ستگیرکردووه. تورکیا ده‌وڵه‌مه‌نترین وڵاتى جیهان نییه، به‌ڵام یه‌کێکه له‌و وڵاتانه‌ى که زۆرترین هاوکارى ده‌ره‌کى کردووه.\nله ساڵى 2016، نزیکه‌ى 6.4 ملیار دۆلار و له ساڵى 2017دا،9.1 ملیار دۆلار هاوکارى پێشکه‌شکردووه. به‌ده‌ر له 33 ملیار دۆلار که بۆ قه‌یرانى کۆچ و خه‌رجییه‌کانى ئه‌منى خه‌رجمان کردووه".


📝 ژنە چالاکوانی کورد کوبرا خاڵەندی بە 2 مانگ و نیو زیندانی سزادرا بەڵگەنامەکان\n📅 کاتی تۆمارکردن Feb 16 2018 10:58AM\nک م م ک: ڕۆژی 23ی ڕێبەندانی ئەمساڵ ژنێکی چالاکی مە [ زۆرتر... 👁] ✖ ✖ ✖ 0 1 ✔ 95% ✍ م.ب. 16-2-2018 10:58:30\n👫 کوبرا خاڵەندی کەسایەتییەکان\n📅 کاتی تۆمارکردن Sep 11 2017 9:24AM\n👁 ئەم بابەتە 5,165 جار بینراوە\n... [ زۆرتر... 👁] ✖ ✖ 0 1 ✔ 72% ✍ هـ.ب. 11-9-2017 9:24:34\n| کاتی ئافراندنی لاپەڕە: 13,119 چرکە!